Тоғли Қорабоғда ўт очиш бугундан тўхтатилади - UzNews.uz\nТоғли Қорабоғда ўт очиш бугундан тўхтатилади\nРоссия, Aрманистон ва Озарбайжон қўшма ҳужжат тўғрисида келишиб олди.\nФото:Арманистон Мудофаа вазирлиги\nОзарбойжон ва Арманистон 10 октябрь куни соат 12:00дан бошлаб Тоғли Қорабоғда ўт очишни тўхтатиш тўғрисида келишиб олди.\nОзарбойжон Ташқи ишлар вазирлигининг маълум қилишича, Москвада Озарбойжон ва Арманистон ташқи ишлар вазирлари Жайхун Байрамов ва Зограб Мнацаканян ўртасидаги музокаралар якунлари бўйича оташкесим тўғрисида битим имзоланди.\nРоссия ташқи ишлар вазири Сергей Лавров воситачилигида уларнинг учрашуви ёпиқ шаклда бўлиб ўтди ва учрашувнинг 11-соатида, шанба тонггида якунланди.\nЭслатиб ўтамиз, Тоғли Қорабоғдаги уруш 27 сентябрда бошланганди. Озарбойжон ва Арманистон қўшинлари ўртасида жанглар фронтнинг бир нечта қисмида олиб борилмоқда. Дронлар, артиллерия, оғир техника ва ракета тизимларидан фойдаланилди. Фронтнинг иккала томонидан ҳам тинч аҳоли ўққа тутилди, ўнлаб одамлар ҳалок бўлгани айтилганди.


Шарм-аш-Шайх курорти сайёҳлар хавфсизлиги мақсадида 26 километрлик девор билан ўралди 15-09-2021, 18:06 | Zamin.uz\n07:00 / 11.08.2021\nШарм-аш-Шайх курорти сайёҳлар хавфсизлиги мақсадида 26 километрлик девор билан ўралди\n“Биз хатоларимизни англаб, уларни тўғриладик. Мисол учун, аэропортда. Ҳозирда у ерда энг замонавий ускуналар ўрнатилган. Шунингдек, Шарм-аш-Шайх периметри бўйича тикан симли 26 кмлик бетон девор ва унда курортга кириш учун 4та дарвоза ўрнатилди”, деб маълум қилган журналистларга Жанубий Синай вилояти губернатори Холид Фуда.\nУнинг таъкидлашича, сайёҳларга курортда ҳеч қандай хавф йўқ, девор эса эҳтиёткорлик чораси сифатида қурилган. Шу тариқа курорт шаҳар бир томондан девор билан, иккинчи томондан эса денгиз билан ҳимояланган. Шаҳар аэропорти эса баланд деворлар билан ўралган.\nФуданинг айтишича, Шарм-аш-Шайхга келувчи ҳар қандай одам шу дарвозалар орқали ўтади. Бу ердаги назорат-ўтказиш пунктларида замонавий техника, “исталган шубҳали буюмни топа оладиган” катта металл излагичлар ўрнатилган. Дарвозалар орқали ўтувчи йўловчиларнинг ҳужжатлари, ПЦР-тестлари ёки эмланганлик ҳақидаги сертификатлари текширилади. Маҳаллий аҳолига шаҳарга рухсатномасиз кириш тақиқланган.\nКурорт атрофида девор қуриш 2005 йилдаёқ режалаштирилган, бироқ молиявий муаммолар сабабли ушбу лойиҳа кейинга қолдирилган. 2015 йил 31 октябрда Шарм-аш-Шайхдан Санкт-Петербургга учган самолётда теракт содир этилгандан кейин бу масалага яна қайтилган.\nСинай яримороли устида юз берган фожиадан кейин Россия Миср курортларига рейсларни тақиқлаганди. Самолётда дам олишдан қайтаётган россиялик сайёҳлар бўлган. Ундаги барча 224 киши теракт қурбонига айланган.\nРоссия ва Миср ўртасидаги авиаалоқа 2018 йилда тикланган, бироқ фақатгина Қоҳирага рейслар бажаришга рухсат берилган.\nШу йилнинг 6 августида Росавиавиация Россиянинг 8та авиакомпанияси Миср курортларига учишга рухсат олганини маълум қилди. 9 августда Шарм-аш-Шайхга 6 йиллик тўхташдан кейин Россиянинг биринчи йўловчи самолёти қўнди. “Замин” янгиликларини “Одноклассники”да кузатиб боринг\nЯнгиликлар » Дунё » Шарм-аш-Шайх курорти сайёҳлар хавфсизлиги мақсадида 26 километрлик девор билан ўралди


Энди соғлиқни сақлаш тизимидаги кадрлар масаласига ҳеч ким аралашмайди – Президент | Qalampir.uz\nЭнди соғлиқни сақлаш тизимидаги кадрлар масаласига ҳеч ким аралашмайди – Президент\nЖамият\t06 Ноябрь 17:11 7829\nАввалроқ, Президент Шавкат Мирзиёев раислигида соғлиқни сақлаш тизимининг бирламчи бўғинини такомиллаштириш ҳамда аҳоли ўртасида соғлом турмуш тарзини шакллантириш чора-тадбирлари бўйича видеоселектор йиғилиши бошлангани ҳақида хабар берган эдик.\nМаълум қилинишича, Президент раислигида ўтаётган видеоселектор йиғилишида тиббиётнинг бирламчи бўғинидаги муаммолар таҳлил қилинмоқда.\n“2019 йилги ўлим ҳолатларининг 60 фоизи шу бўғинда олдини олиш мумкин бўлган юрак-қон томир касалликлари ҳисобига тўғри келган. Онкология йўналишидаги беморларнинг ярмида касаллик иккинчи ва учинчи босқичга ўтиб бўлганидан кейин аниқланмоқда”, деб хабар бермоқда Президент Матбуот хизмати.\n“Энди вазирлик фаолиятига, унинг кадрлар масаласига ҳеч ким аралашмайди. Бош шифокорлар, врач ёки бошқа тиббиёт ходимлари уларга тегишли бўлмаган бирорта қўшимча ишларга жалб қилинмайди”, деди Шавкат Мирзиёев.\nДавлат раҳбари қишлоқ врачлик пунктлари ва оилавий поликлиникалардаги тиббий хизмат тизими, шифокорлар ва ўрта тиббиёт ходимларининг вазифа ва функцияларини тўлиқ қайта кўриб чиқиш зарурлигини таъкидлаганайтди.\n“Илғор хорижий тажриба асосида умумий амалиёт шифокорини ҳақиқий оилавий шифокорга айлантириш чоралари белгиланди. Уларга ёрдам бериш учун терапия, педиатрия, акушерлик ва патронаж бўйича тиббиёт бригадалари ташкил этилади. Бу бригадалар ўзларига бириктирилган оилалар кесимида “тиббий харита”лар шакллантириб, манзилли иш олиб боради. Аҳолининг саломатлик ҳолати баҳоланиб, электрон базаси яратилади. Бунинг учун тиббиёт ходимлари планшет, мобил диагностика воситалари билан таъминланади”, дейилади хабарда.\nАйтилишича, 5 ёшгача бўлган болалар, ҳомиладор, туғиш ёшидаги ва 35 ёшдан ошган аёллар, 40 ёшдан ошган шасхлар доимий назоратга олиниб, скрининг текширувлари ўтказилади. Касалликка мойил бўлганлар индивидуал патронажга олинади.\nШавкат Мирзиёев ССВ\n04 Декабрь 18:19 37320\n02 Декабрь 12:26 29451\n02 Декабрь 09:21 18223\n02 Декабрь 08:34 15511\n04 Декабрь 12:42 14837


Жим Рэтклифф - «Челси»ни сотиб олишга даъвогар\nРэтклифф бизнеси йирик корпорацияларга қарашли қизиқарсиз лойиҳаларни сотиб олиш стратегиясига асосланган. У айни шу йўл орқали шахсий кимёвий компанияси - Ineos тараққиётини таъминлаган. Диққат қилинг, ҳозирда 22та мамлакатдаги нақ 181та корхона Ineos таркибида мужассам. Уларда тайёрланган кимёвий хом ашёлар асосан дори-дармон, мебель ва ҳаттоки, мобиль телефонлари ишлаб чиқаришга йўналтирилади. Рэтклифф компаниясида жами 18500 киши ишламоқда.\nҲаммаси шу қадар яхши ривожландики, Рэтклифф 2018 йили рицар унвонига лойиқ кўрилди. У бунга қадар нефт ва кимё бизнеси тараққиётига қўшган ҳиссаси учун алоҳида мукофот ҳам олганди. Дарвоқе, Рэтклифф шу йил февраль ойидан эътиборан Буюк Британиянинг нефть ва кимё саноатига миллион фунт миқдорида сармоя киритадиган бўлди.\nРэтклиффга дахлдор энг асосий ва янги хабар - у яқинда Team Sky велосипедчилар жамоаси соҳибига айланди. Режага мувофиқ, май ойидан жамоа номи бироз ўзгаради - Team Ineos. Айтганча, Жим олдинроқ елканли қайиқ спортига 100 миллион фунтдан кўпроқ сармоя ажратганди. Эътиборлиси, Рэтклифф Британиянинг Ineos Team UK жамоаси билан Америка кубоги-2021да зафар қучмоқчи.\nЖим Рэтклифф ихтиёрида футбол клуби ҳам бор. У 2017 йили Швейцариянинг «Лозанна» жамоасини сотиб олганди. Бироқ лозанналиклар миллиардер раҳбарлигида дарҳол қуйи лигага тушиб кетишди. Тўғри, клуб жорий мавсумдаёқ Швейцария элит дивизионига қайтмоқчи. Айтишларича, Рэтклифф «Лозанна»нинг ишларига асло бефарқ эмас, клубга доимий тарзда етарли миқдорда маблағ ҳам ажратмоқда. Дейлик, ҳаттоки, Зайниддин Зиданнинг ўғли - Энцо таклиф қилинди (ҳозир бошқа жамоада ижара келишувини ўтамоқда). Иккинчи томондан, Жим «Лозанна» мухлислари билан жанжаллашишга ҳам улгурди. Гап шундаки, у клуб рамзи ва расмий рангларини ўз компанияси брендига мувофиқлаштиришни истади, фанатлар эса бунга қарши чиқиб, барчасини эски ҳолатида қолдиришга эришдилар.\nРэтклифф «Челси» ўйинларини «Стэмфорд Бриж»да томоша қилиш ҳуқуқини берувчи йиллик абонементга эга, аммо у қайси клубни кўпроқ ёқтиришини ҳеч қачон яширган эмас. Британиялик бизнесмен - «Манчестер Юнайтед»нинг чин фанати. Тўғри, бу факт «Челси»ни сотиб олишига катта халақит бермаслиги мумкин, аммо лондонликларнинг эътироз билдиришлари тайин, барибир.\nDaily Mile Foundation хайрия жамғармаси Рэтклиффдан муносиб моддий ёрдам олади. Миллиардернинг фикрича, болалар ортиқча вазн муаммосидан қутулиш учун мактабда ҳар куни 1 мил (1609 метр) югуришлари керак. Британияда инсонлар саломатлигини яхшилаш - Бу Жим Рэтклиффнинг ҳаётий мақсади. Демакки, спорт жамоаларига қизиқиш ва эгалик қилиш - унинг учун идеал вариант. Эҳтимолки, «Челси»ни сотиш мавжуд муаммоларни бартараф этиш йўлидир. Зеро, Буюк Британия ва Россия ўртасидаги алоқалар ёмонлашуви оқибатида Абрамович ўтган йилнинг ёзидаёқ виза олиш масаласида қийинчиликка дуч келди. Тўғри, Роман Аркадьевич Исроил паспортига ҳам эга ва бу унинг учун захира вариантидир. Бироқ факт шуки, россиялик бизнесмен жорий мавсумга жиддий ёндашгани йўқ. Дейлик, «Стэмфорд Бриж»ни қайта қуриш режасини ортга сурди, клуб ишига олдингидек фаол аралашмади. Бунинг ортидан «Челси» бошқарув йўналишларида бир қатор масалалар кўтарилди. Ҳозирча ҳаммаси ўта даҳшатли эмас, аммо жамоанинг ички ишлари ўз-ўзидан ҳал бўлмаслиги ҳам аниқ. Айниқса, трансферлар бўйича қўйилган тақиқ вазиятни янада оғирлаштириши мумкин. Ахир «Челси» келаси ёзда харидларни амалга оширолмайди. Ҳар ҳолда, ФИФА қарорига нисбатан шикоятлар ва турли апелляцияларнинг натижа бериши қийин масала. Боз устига, «аристократлар» ЧЛга йўлланма ололмаслик хавфи остида туришибди. Ички чемпионатда ҳозирги 6-ўриндан кучли тўртликка сакраш осон эмас, ЕЛда ғалаба қозониш орқали ЧЛга қўшилиш янада қийинроқ. Энг ёмони, жамоанинг ички муҳитига ҳавас қилиб бўлмайди, шунга мувофиқ, Маурицио Сарри истеъфо ёқасида турибди, ҳаттоки, терма жамоалар ўйинлари сабаб, юзага келган танаффус пайти ҳам.\nБош мураббий ва дарвозабон Кепа Аррисабала ўртасидаги можаро дарҳол бартараф этилган бўлсада, таркиб яхлитлигини сақлаб қолиш ҳам мушкул, барибир. Жумладан, Эден Азарнинг «Реал» сафини тўлдиришга чоғланаётгани ҳақидаги хабарлар кети узилмаяпти. Ҳа, «Челси» бу борада барча таклифларни четга сурмоқда ва охиригача шундай қилмоқчи. Аммо бельгиялик етакчининг қолишига кафолат йўқ. Каллум Хадсон-Одои клубдан кетмайдиган бўлди, аммо унинг «Бавария»га ўтиши хусусидаги гап-сўзлар ҳали барҳам топмади. Немислар ёзда янги таклифни илгари сурмоқчилар. Футболчи ва «Челси» ўртасидаги шартнома 2020 йилнинг ёзигача мўлжалланганини инобатга олсак, клуб потенциал иқтидорга эга ёш юлдузчани йўқотиши ҳеч гап эмас. Ўз ўрнида айтиш керак, яна бир яққол муаммо борки, буни устунликка айлантириш имкони бор. Айни пайт «Челси»нинг 40 нафардан кўп футболчиси бошқа клубларда ўйнамоқда - ижара келишуви. Раҳбарият ёзда айни шу йигитлар ҳисобига таркибни кучайтириш имкониятига эга, шунинг баробарида ортиқча ўйинчиларга яна маъқул жамоалар топиш зарурати ҳам бор. Ҳа, ижарачилар орасида Ромелу Лукаку ёки Кевин де Брюйне даражасидаги ижрочилар йўқ, лекин айрим йигитларда «Челси»нинг асосий таркиби талабига жавоб бериш салоҳияти бор. Клуб бошқарувига янги хўжайин келиши билан муаммолар бирданига ҳал бўлмаслиги тайин, ҳарқалай, футболчилар савия бобида дарҳол «Манчестер Сити» ёки «Ливерпуль» вакиллари билан тенглашолмайдилар. Лекин ишга ёндашув ўзгаради - янги одамлар, ўзгача услуб...\n«Челси» учун ҳозирда энг зарури шу - янги «қон томчиси».\nСоядаги қаҳрамон Трево Чалоба\nТрево Чалоба — «Челси» тизимида тарбияланган ака-укалардан бири. Уларнинг ҳар иккиси ижара асосида бошқа жамоаларда тўп суришган


18 октябр 2019, Тошкент вақти: 22:21\nСурия ҳудудидаги Туркия кучлари зарбалари теккан жойлардан тутун кўкка ўрламоқда. 2019, 9 октябрь.\n9 октябрь куни Туркия Сурия шимолида курд жангчиларига қарши ҳарбий амалиёт бошлади. Бошқа давлатлар етакчилари ушбу ҳолат юзасидан хавотир изҳор қилар экан, БМТ Хавфсизлик кенгаши навбатдан ташқари йиғин ўтказишни режалаштирмоқда.\nУч кун олдин Туркия амалиётига халақит бермаслигини айтган АҚШ президенти Дональд Трамп Туркия режасини эндиликда “ёмон фикр” деб атади. 9 октябрь куни АҚШ давлат котиби Майк Помпео эса Вашингтон ҳужумни маъқуллаганини бутунлай рад этди.\nТрампнинг илк қарори АҚШда ва хорижда кескин танқид қилинмоқда.\n9 октябрь куни АҚШ сенаторлари демократлар ва республикачилар Туркиянинг юқори лавозимли сиёсатчилари, жумладан, президент Режеп Таййип Эрдоғанга қарши санкция жорий қилиш кўзда тутилган қонун лойиҳасини тайёрлаётганини маълум қилишди.\nҚонун юқори лавозимли сиёсатчиларнинг мулкларини музлатиб қўйиши ва уларнинг саёҳат қилишига чеклов қўйиши кутилмоқда. Шунингдек, AFP агентлиги қонун Анқарага қурол-аслаҳа сотишни ман қилишини хабар қилди.\nКимё бўйича Нобель мукофоти литий-ионли батарейкани кашф қилганларга берилди\nКимё бўйича 2019 йил учун Нобель мукофоти лауреатлари.\nКимё бўйича 2019 йил учун Нобель мукофоти АҚШ, Британия ва Япония олимларига берилди. Уларнинг номлари 9 октябрь куни эълон қилинди.\n-Бугун Швеция Қироллик фанлар академияси 2019 йил учун кимё бўйича Нобель мукофотини Жон Гудэнаф, Стэнли Уиттингем ва Акира Йошинога литий-ионли батарейкаларни кашф қилгани учун топширади,- деб эълон қилди Швеция Қироллик фанлар академияси бош котиби Горан Ханссон.\nАҚШлик Жон Гудэнаф, британиялик Стэнли Уиттингем ва япониялик Акира Йошиноларнинг кашфиёти “қазиб олинувчи ёқилғи-ёнилғи маҳсулотларини қўлламаган ҳолда узлуксиз ишлайдиган симсиз жамиятга асос солиш” сифатида баҳоланди.\n“Литий-ионли батареялар ҳаётимизда инқилоб ясади ва улар бугунги кунда мобил телефонларидан бошлаб ноутбук ва электромобилларда ҳам ишлатилмоқда”, дейилади Нобель қўмитаси баёнотида.\nЛитий-ионли биринчи батарейкалар 1991 йилдан ишлаб чиқарила бошланган эди. Литий-ионли батарейка кашифётчиларидан бири Жон Гудэнаф 97 ёшда.\nАҚШ разведкачиси махфий маълумотларни ошкор этганликда айбланиб қўлга олинди\nАҚШ Адлия вазирлиги биноси.\nАҚШда Мудофаа вазирлиги разведка бошқармаси ходими Генри Фриз махфий маълумотларни журналистларга етказиб турганликда айбланиб қўлга олинди.\nТерговнинг билдиришича, Генри Фриз 2018-2019 йилларда журналистларга миллий хавфсизликка оид махфий маълумотларни берган. Жумладан, номи кўрсатилмаган хориж давлатининг қуроллар тизими тўғрисидаги маълумотнинг ўзи саккизта ахборот сайтида эълон қилинган.\nФриз ўзи маълумотларни етказиб турган икки журналистдан бири билан романтик муносабатларда бўлган.\nАдлия вазирлиги журналистларнинг исмлари, махфий маълумотлар чоп этилган нашрларнинг номлари ошкор этилмаслигини билдирди.\nМудофаа вазирлиги разведка бошқармасининг контртеррор бўлимида таҳлилчи бўлиб ишлаган Фриз 9 октябрь куни иш жойида қўлга олинган. У 20 йилгача қамалиши мумкин.\nАҚШ прокуратурасининг билдиришича, сўнгги икки йил ичида Адлия вазирлиги махфий маълумотларни ошкор этган олти нафар одамга нисбатан айблов эълон қилган.\nГерманияда синагогага қилинган ҳужум оқибатида икки одам ҳалок бўлди\nГермания шарқидаги Халл шаҳридаги синагога олдида 9 октябрь куни содир этилган отишма оқибатида икки одам ҳалок бўлди.\nХабарда айтилишича, ҳужумчилар бу воқеани видеоўйинлар платформаси орқали жонли эфирда намойиш қилиб турган. Ўқ отишдан аввал ҳужумчилар Интернетда яҳудийларга қарши манифестни эълон қилганлар.\nНемис полицияси ҳужумни уюштиришда гумонланганлардан бири қўлга олинганини, бироқ унинг икки нафар шериги ўғирланган автомашина билан қочишга улгурганини билдирди.\nҲужум пайтида синагогада 70-80 нафар одам ибодат қилаётган бўлган. Улардан 10 нафари АҚШ фуқароси экани айтилди. Улар синагогада яҳудийлар Йом Кипур деб атайдиган тавба-тазарру кунини нишонлаётган эдилар. Отишма пайтида икки одам жиддий яралангани ҳам маълум қилинди.\nГермания ички ишлар вазири Хорст Зеехофер бу воқеа антисемитча ҳужум сифатида баҳоланаётганини айтди.


Нуланд Украинада биологик тадқиқотлар объектлари борлигини тан олди\nАҚШ давлат котиби ўринбосари Виктория Нуланд Украинада биологик тадқиқотлар объектлари мавжудлигини маълум қилди. Ҳозир у ерда тўпланган материаллар Россия ҳарбийлари қўлига тушишига йўл қўймаслик устида иш олиб бормоқда\nТОШКЕНТ, 9 мар — Sputnik. АҚШ давлат котиби ўринбосари Виктория Нуланд Украинада биологик тадқиқотлар объектлари мавжудлигини маълум қилди. Киев ва Вашингтон ҳозир у ерда тўпланган материаллар Россия ҳарбийлари қўлига тушишига йўл қўймаслик устида иш олиб бормоқда.Сенатдаги эшитувлар вақтида Нуланддан Украинада кимёвий ёки биологик қурол бор ёки йўқлиги ҳақида сўрашди.Эслатиб ўтамиз, аввалроқ Россия Мудофаа вазирлиги Украинада амалга оширилаётган ҳарбий биологик дастури фактларини фош қилишган эди. У ерда 30 дан зиёд биолаборатория тармоғи шакллантирилган. АҚШ уларни молиялаштириш учун 200 миллион доллардан зиёд маблағ сарфлаган.Кейин Хитой ташқи ишлар вазирлигининг расмий вакили Чжао Лицзянь Америка ҳукуматидан Украинадаги ҳарбий биолабораториялар фаолияти билан боғлиқ маълумотларни очиқлашни талаб қилди.\n11:04 09.03.2022 (янгиланди: 11:25 09.03.2022)\n© Sputnik / Стрингер / Фотобанкка ўтишПомощник госсекретаря США Виктория Нуланд\nАҚШ давлат котиби ўринбосари: Украинада биологик тадқиқотлар объектлари бор, АҚШ улар эгаллаб олинишидан хавотирда.\nТОШКЕНТ, 9 мар — Sputnik. АҚШ давлат котиби ўринбосари Виктория Нуланд Украинада биологик тадқиқотлар объектлари мавжудлигини маълум қилди. Киев ва Вашингтон ҳозир у ерда тўпланган материаллар Россия ҳарбийлари қўлига тушишига йўл қўймаслик устида иш олиб бормоқда.\nСенатдаги эшитувлар вақтида Нуланддан Украинада кимёвий ёки биологик қурол бор ёки йўқлиги ҳақида сўрашди.\n“Украинада биологик тадқиқотлар объектлари бор. Ҳозир биз дарҳақиқат Россия ҳарбийлари уларни назоратга олишга уринишлари мумкинлигидан ғоят хавотирдамиз. Шу боис украинлар билан ҳар қандай бу тадқиқот материалларининг Россия кучлари қўлига тушишига йўл қўймаслик учун иш олиб бормоқдамиз”, - дея жавоб берди АҚШ давлат котиби ўринбосари.\nЭслатиб ўтамиз, аввалроқ Россия Мудофаа вазирлиги Украинада амалга оширилаётган ҳарбий биологик дастури фактларини фош қилишган эди. У ерда 30 дан зиёд биолаборатория тармоғи шакллантирилган. АҚШ уларни молиялаштириш учун 200 миллион доллардан зиёд маблағ сарфлаган.\nКейин Хитой ташқи ишлар вазирлигининг расмий вакили Чжао Лицзянь Америка ҳукуматидан Украинадаги ҳарбий биолабораториялар фаолияти билан боғлиқ маълумотларни очиқлашни талаб қилди.


Ҳаммонд Россияни Суриядаги уруш тўхташига монеълик қилаётганликда айблади\nБритания ташқи ишлар вазири Филип Ҳаммонд.\nРоссиянинг Суриядаги хатти-ҳаракатлари бу мамлакатдаги зиддиятни янада таранглаштирмоқда ва қочқинлар оқими кўпайишига сабаб бўлмоқда. Бу фикрни Британия ташқи ишлар вазири Филип Ҳаммонд душанба куни Reuters агентлигига берган интервьюсида айтди.\nШу кунда Иорданияда сафарда бўлган Ҳаммонд: “Сурияда нима қилишга уринмайлик, уларнинг ҳаммаси Россия томонидан барбод қилинаяпти”, дея баёнот берди.\n- Руслар: “келинг, гаплашайлик” дейишяпти, кейин эса гапиришаяпти, гапиришаяпти, гапиришаяпти. Муаммо шундаки, улар гапираётган пайтда [Сурияни] бомбалашда давом этаяптилар. Улар Ассадни дастаклашмоқда, - деди Филип Ҳаммонд.\nМоскванинг расмий баёнотларига кўра, Россия учоқлари Сурияда “террорчиларга қарши” зарба бераяпти. Душанба куни Россия Мудофаа вазирлиги сўнгги ҳафтада Россия ҳарбий-ҳаво кучлари учоқлари 486 та жанг парвозини амалга ошириб, террорчиларга қарши ҳаводан 1300 марта зарба берган. Бироқ гуманитар ташкилотлар вакиллари бу зарбалар ҳадафи кўп ҳолларда тинч аҳоли вакиллари бўлганини таъкидламоқдалар.\nБритания ташқи ишлар вазирига кўра, Россия учоқлари бераётган зарбаларнинг 30 фоиздан камроқ қисмигина ИШИД объектларига тўғри келади, катта қисми эса ҳукумат кучларига қарши курашаётган мўътадил мухолифат кучларига қарши қаратилган. Ҳаммонд фикрича, Россиянинг бу ҳаракатлари ИШИДнинг заифлашишига эмас, балки кучланишига хизмат қилаётир.


Трамп “Ислом давлати” жангари гуруҳини тор-мор қилишга чақирди\n28 январ 2021, Тошкент вақти: 04:00\nДональд Трамп Конгресснинг умумий йиғинида илк бор нутқ сўзлади. 2017 йил, 28 феврал.\n28 февраль куни АҚШ Конгрессининг умумий йиғинида илк бор сўзга чиққан президент Трамп “радикал исломий терроризмни”, хусусан, “Ислом давлати” жангари гуруҳини тор-мор қилишга чақирди.\n“Мудофаа вазирлигига қонунга бўйсунмайдиган, турли эътиқод ва қарашларга эга мусулмонлар ва христианларни, эркаклар, аёллар, болаларни қириб келаётган, ваҳшийлардан иборат бўлган ИШИДни барбод қилиб, йўқ қилиш режасини тузиб чиқишни буюрдим. Биз ҳамкорларимиз, жумладан, мусулмон дунёсидаги дўстларимиз ва ҳамкорларимиз билан мазкур қабиҳ душманни сайёрамиз юзидан йўқ қилиш учун курашамиз”, деди президент.\nДональд Трамп, шунингдек, НАТОни яқиндан қўллаб-қувватлашини билдириб, армия учун ажратиладиган маблағ кўламини оширишга чақирди.


Қозоғистондаги автоаварияда икки ўзбекистонлик ва бир қирғизистонлик ҳалок бўлди\nҚозоғистоннинг Қарағанда вилоятида содир бўлган йўл-транспорт ҳодисаси оқибатида уч киши нобуд бўлди, яна икки киши тан жароҳати олди. Бу ҳақда Қарағанда вилоят ички ишлар департаменти матбуот хизмати хабар тарқатди.\nМаълумотларга кўра, Спасск ва Ақсу-Аюли қишлоқлари ўртасида ВАЗ-2115 автомобилини ҳайдаб кетаётган қирғизистонлик ҳайдовчи яхлаган йўлда машинани бошқара олмай қарши йўлга чиқиб кетган ва DAF русумли юк машинасига бориб урилган.\n“Йўл-транспорт ҳодисаси оқибатида ВАЗ-2115 ҳайдовчиси ва Ўзбекистон республикаси фуқароси бўлган икки киши олинган жароҳатлар туфайли воқеа жойида жон берган. Енгил автомобиль йўловчиси бўлган яна икки ўзбекистонлик касалхонага ётқизилган”, дейилади Қарағанда вилоят ички ишлар департаменти хабарномасида.\nҲодиса юзасидан текширув ўтказилаётганини маълум қилган департамент ходимлари автоҳалокатга йўлиққан кишилар шахсини очиқламаган.


Adult Player дастури фойдаланувчиларни яширин тарзда суратга олган\n01:23 / 08.09.2015\nAdult Player фойдаланувчини олд камерага унга билдирмасдан суратга олган. Шундан кейин дастур смартфон экранини тўсиб, ундан чиқиб кетиш учун 500 доллар сўраган. Бу ҳақда интернет-хавфсизлигига ихтисослашган Zscaler фирмаси айтиб берди.\nЭкспертларнинг айтишича, бундай товламачи-дастурлар борган сари оммалашиб кетмоқда. Бундай вазиятларга йўл қўймаслик учун турли ёт манбалардан дастурларни ўрнатмаслик керак.\nIntel Security’нинг Европадаги бош техник директори Раж Самоний фирибгарлар фойдаланувчиларнинг уят ҳиссига таянишни хуш кўрадилар. Фойдаланувчининг обрўсига путур етиши мумкин бўлган вазиятда номақбул ахборотнинг интернетда тарқаб кетмаслиги учун у исталган миқдордаги пулдан воз ечишга тайёр туради


Эълон ва тендерлар – 3 sahifasi – Тошкент тиббиёт академияси\nЭълон – Ўқув қўлланма чоп этиш бўйича танлов\nҲурматли фирма раҳбарлари ва тадбиркорлар! Тошкент тиббиёт академияси «Ўзбекистонда оилавий тиббиёт асослари» номли ўқув қўлланмасини 300 нусхада чоп этиш бўйича танлов эълон қилади. Бошланғич суммаси: ҳар бир ўқув қўлланма учун 60 000 сўм. Ушбу эълоннинг амал килиш муддати 10 кун. Батафсил\nЭълон – турникет тизимини таъмирлаш бўйича\nҲурматли фирма раҳбарлари ва тадбиркорлар! Тошкент тиббиёт академиясида ўрнатилган турникет тизимини таъмирлаш бўйича танлов эълон қилади. Сумма миқдори: 7 000 000 сўм Ушбу эълоннинг амал қилиш муддати 10 кун. Мурожат учун тел. +998 71 150-78-52, +998 71 150-78-14\nЭълон – Вентилятор сотиб олиш бўйича\nҲурматли фирма раҳбарлари ва тадбиркорлар! Тошкент тиббиёт академияси Вентилятор сотиб олиш бўйича танлов эълон қилади. Бошланғич суммаси: 600 000 сўм. Ушбу эълоннинг амал килиш муддати 10 кун. Мурожат учун тел. +998 71 150-78-52\nЭълон – Бактериологик муҳит маҳсулотларини ҳарид қилиш\nҲурматли фирма раҳбарлари ва тадбиркорлар! Тошкент тиббиёт академияси Бактериологик муҳит маҳсулотларини ҳарид қилиш бўйича танлов эълон килади. Ушбу эълоннинг амал килиш муддати 10 кун. Мурожат учун тел. 150-78-52\nЭълон – Моноблок ҳарид қилиш бўйича\nҲурматли фирма раҳбарлари ва тадбиркорлар! Тошкент тиббиёт академияси Моноблок (Pentium Intel i5 процессор) ҳарид қилиш бўйича танлов эълон қилади. Бошланғич сумма: 6 200 000 сўм. Ушбу эълоннинг амал килиш муддати 10 кун. Мурожат учун тел. 150-78-52


Янгасининг "кўзи" билан мутолаа қилган қиз энг фаол китобхон бўлди - zarnews.uz\nЯнгасининг "кўзи" билан мутолаа қилган қиз энг фаол китобхон бўлди\nРеспублика марказий кўзи ожизлар кутубхонаси ташаббуси билан “Энг фаол китобхон” кўрик-танлови ўтказилди. Танловнинг ҳал қилувчи босқичида брайль ёзувини ўзлаштирган, имконияти чекланган 16 ёшдан 35 ёшгача бўлган 13 нафар китобхон иштирок этди.\nТанловда СамДЧТИ талабаси, жиззахлик Фарида Ҳамидова биринчи ўринни қўлга киритди.\n- Китобга меҳрим бошқача, - дейди Ф.Ҳамидова. - Танловда ғолиб бўлишимда янгам Нафиса Ҳамидованинг катта ҳиссаси бор. У кишининг кўзи билан кўп китоб ўқидим. Аудио ва брайль ёзувида топилмайдиган асарларни янгам эринмасдан ўқиб берарди.\nТанловда иккинчи ўрин хоразмлик Ҳилола Йўлдошевага насиб этди. Бухоролик Ўғилжон Бешимова эса учинчи ўринни эгаллади.\nТанлов ғолибларига диплом ва эсдалик совғалари топширилди.\nТеглар: кўзи ожизлар\nКўзи ожиз ва заиф кўрувчилар мактабида болалар полда ухлагани акс этган суратни тарқатиш кимга керак бўлди?\nТошкентдаги кўзи ожизлар махсус мактаб-интернатида махсус жиҳозланган инновацион компьютер маркази ташкил этилди\nНарпайда кўзи ожизлар кутубхонаси филиали очилди\nКўзи ожизлар учун “Инновацион ҳасса”: у 2 метр оралиқдаги масофани олдиндан аниқлайди\nШавкат Мирзиёев Аргентина Президенти ва Иордания подшоҳини табриклади


Хушхабар: эски iPhone’лар ҳам 3D Touch функциясига эга бўляпти! - Terabayt.Uz\n4 109 000 сўм\n4 689 000 сўм\nХушхабар: эски iPhone’лар ҳам 3D Touch функциясига эга бўляпти!\niOS операцион тизимининг янги – 12-талқини «тишланган олмали» қурилмаларга янада тезкорлик ва қулайлик бахш этади. Шу билан бирга, у ҳатто эски моделлардаги айрим айфонларга ҳам бир қатор янги имкониятларни қўшади.\nБу ерда гап 3D Touch технологияси ҳақида кетмоқда – унинг айрим функциялари iPhone 5s ҳамда iPhone 6 каби нисбатан эски моделлардаги қурилмаларга ҳам жорий этилмоқда.\nУшбу смартфонлар эгалари ўз айфонларидаги виртуал клавиатурани «трекпад» сифатида қўллаш имкониятига эга бўладилар. Энг аввал iOS 9 талқинида жорий этилган мазкур функция матнлар билан ишлашда бошқарувни анча осонлаштиради. iOS 12 талқинигача ҳам у 3D Touch’ли айфонларда бўлган, аммо янги версия шарофати билан iPhone 5s ҳамда iPhone 6 моделларига ҳам татбиқ этиляпти.\nАфсуски, 3D Touch’нинг айрим опцияларидан iPhone 5s ва iPhone 6 эгалари фойдалана олмайдилар. Булар – керакли сўзни, абзацни ёки жумлани белгилаб олиш учун кучлироқ босиш; шунингдек, кучлироқ босиш орқали «курсор» ва «матнни белгилаш» режимларининг биридан иккинчисига ўтиш кабилардир.\nТаъкидлаш ўринлики, янги моделлардаги iPhone’ларда ҳам, агар созламалари орқали 3D Touch ўчириб қўйилган бўлса, мазкур функция худди мана шундай ишлайди.\nХўш, эски моделдаги – 3D Touch’ни қўллаб-қувватламайдиган айфонларда «трекпад» режимини қандай фаоллаштирамиз?\nБунинг учун «Пробел»ни босганча бир неча сония ушлаб турамиз. Шундан сўнг виртуал клавиатура матнни курсор ёрдамида белгилаш режимига ўтади.\nБелгилаш режимига ўтиш ҳам шунақа осон – «Пробел»ни босиб турган ҳолда клавиатурадаги кул ранг ҳудудга тегиниш керак. Сўнг исталган матнни белгилаб олишингиз мумкин бўлади. Контекст менюни чақириш учун эса белгиланган матнга тегиниш кифоя.\nЭслатиб ўтамиз, iOS 12 ушбу йилнинг кузида барча моделлардаги iPhone’лар учун тақдим этилади.\n#3D Touch #Apple iPhone #смартфонлар #хабарлар #янги технологиялар


Ҳарбийларнинг хотинларига осон эмас\nДилнаво 14 январда Ўзбекистонда Ватан ҳимоячилари куни нишонланаётгани муносабати билан “Озодлик” айрим ҳарбийларнинг хотинлари билан суҳбатда бўлди.\nБеш йилдан буён ҳарбийча ҳаёт кечираётган Севара Нишонованинг сўзларига қараганда, эрининг хизмати туфайли уч жойга кўчишга тўғри келган. Аввал Чирчиқда яшаган. Кейин Жиззах вилоятининг Бахмал туманига кўчиб ўтган. Бу ерда яшаш учун қулай шароит бўлмаган. Ҳозир эса Андижондаги Жанубий Оламушук шаҳарчасида яшамоқда.\nС.Нишонова 2 фарзанди билан эри йўқлигида бироз қийналаётганини айтди.\n“Қийинчилик кутиб яшашда. Эрим тез-тез ўқишга, полигонларга, тоғ ҳудудларига чиқиб кетади. Баъзан бир ой, айрим ҳолларда 3 ой ҳам кетади. Шу пайтларда анча хавотир оламиз. Болаларим дадасини сўраб қолганда, сиқиламан. Шунга қарамай, яшаш шароитимиз яхши. Эрим узоқ муддатга хизмат сафарига жўнаш олдидан рўзғорни бутлаб кетади”, - деди С.Нишонова.\nС.Нишонова ҳарбийча ҳаёт кечиришга рози бўлиб турмушга чиққани, бу каби яшаш тарзига кўникиб кетганини таъкидлади.\nБундан 2,5 йил муқаддам ҳарбий йигитга турмушга чиққан Розия Маҳмудова ҳам эри кўпинча хизмат юзасидан уйда бўлмаслигини билдирди.\n“Сайлов кунлари, Янги йил куни ҳам эрим ишда бўлди. Янги йилни қайнона, қайнотам, қизим билан бирга кутиб олдик. Эримнинг иши шундай бўлгани учун уни тушунаман. Шунга қарамай, кўпгина аёллар каби эрим ҳар куни кечки соат 6 да уйда бўлишини, байрамларда бирга ўтиришни хоҳлайман”, - деди Р.Маҳмудова.\nР.Маҳмудованинг 1,5 яшар қизчаси бор. “Қизим отаси уйда бўлмаганда, уни излаб қолади. Эрим келса, қизчамни ўйнатгач, кўнгли тўлади”, - дейди Розия.\nР.Маҳмудованинг оиласи Чирчиқда яшайди. Эри эса Тошкентда ишлайди. Розиянинг айтишича, эри ишга қатнашда бироз қийналади. Лекин ишга яқинроқ жойдан уй ажратилиши тўғрисида ҳеч қандай гап-сўз йўқ. Қолаверса, эрининг маоши ҳам бугунги шароитда яхши яшашга камлик қилади.


Xiaomi бу сафар ҳам янги инновация билан ҳаммани лол қолдирди - Terabayt.Uz\nСўнгги вақтларда шиша корпусли смартфонлардан фойдаланиш урфга айланди. Бироқ ҳар қандай гўзаллик қурбонлик талаб қилади - бундай корпусларда қолдирилган бармоқ изи аниқ кўриниб туради ва улар жуда тез хира тортади. Ўзининг техника оламидаги турли янгиликлари билан ҳаммани ҳайратда қолдирувчи Xiaomi компанияси бу сафар ҳам отни қамчилашга қарор қилди: шиша корпуслар билан дуч келинадиган бундай муаммони бартараф этишга мўлжалланган «инновацион» салфеткаларни тақдим қилди.\nXiaomi салфеткаларнинг 15 тасини 78 сентдан сотишга қарор қилди. Компаниянинг маълум қилишича, бундай салфеткалар билан нафақат телефон экрани ва корпуси, балки кўзойнаклар, мониторлар ва ноутбуклар дисплейидаги доғларни ҳам осонлик билан йўқотиш мумкин экан. Салфеткалар жуда тез қурийди, қотиб қолмайди ва уларнинг ҳар икки томонини ишлатиш мумкин. Бир салфетканинг ўлчами 12,5 х 10 сантиметрга тенг.\nБу салфеткалар антибактериал хусусиятга эга бўлиб, одатий салфеткалардан анчайин юмшоқдир. Xiaomi'нинг ушбу янгилиги хуш қабул қилинган бўлсада, аксарият одамлар шунча салфетка танлови турганда компаниянинг бу маҳсулотига талаб қай даражада юқори бўлиши билан қизиқмоқда. Маълум бўлишича, Xiaomi бундан буёқ сотиладиган смартфонлари қутиси ичига ушбу салфеткаларни ҳам жойлаштиради. Тўғрида, Apple маҳсулотлари қутисига олмали наклейкаларни солаётган бир пайтда Xiaomi бир жуфт салфеткадан қизғансинми.


Тарихда биринчи марта: Берлин шаҳрига аёл киши ҳоким бўлди\nТарихда биринчи марта: Берлин шаҳрига аёл...\n27.09.2021 15:59 0 1528\nБерлинда бўлиб ўтган ҳудудий сайловларда социал-демократлар (ГСДП) ғалаба қозонишди — энди ушбу федерал ер ҳукуматини улар бошқаради. Бу ҳақда «Reuters» хабар берди.\nГСДП (Германия социал-демократик партияси) номзоди Франциска Гиффай Берлин бургомистри лавозимида фаолият олиб борган илк аёл сифатида тарихга киради. 43 ёшли Гиффай канцлер Ангела Меркель ҳукуматида оила масалалари бўйича вазир лавозимида фаолият юритган. Шу йилнинг май ойида, докторлик диссертациясида плагиатга қўл ургани билан боғлиқ можаро ортидан, истеъфога чиққанди.\nГерманиядаги сайловларда социал-демократлар энг кўп овоз тўплашди. Улар Берлинда ҳам биринчи — 21,4 фоиз овоз, бироқ бу 2016 йилгидан пастроқ натижа — ўшанда 21,6 фоиз кўрсаткичга эга бўлишганди.\nҳоким Берлин Франциска Гиффай\nЖамият 29/11, 08:48\nЖамият 23/11, 22:54\nШавкат Мирзиёев: Бу икки лавозимда ишлайдиганлар маҳаллада ислоҳотлар пойдевори бўлади\nЖамият 20/11, 12:45\nЯнги тайинланган ҳокимлар ишни зиёратдан бошлашди


Гўдак тилидан (ўн бешинчи кун…)\nМанзилингиз:Муслимаат»Оила ва жамият»Фарзанд»Гўдак тилидан (ўн бешинчи кун…)\nBy Muslimaat.uz on\t Iyun 10, 2017 Фарзанд\nЎн бешинчи кун…\nАссалому алайкум! Мана бугун Рамазоннинг ўн бешинчи кунида турибмиз. Ойнинг ярми ҳам тезда ўтиб кетди.\nБугун бувимларни кўришга бордик. Йўлда кетаётганимизда ойижонимга қараб:\n– Ойижон! Йўлдан нон олиб кетайлик, бувижонимларникига олиб борамиз! – дедим.\n– Албатта оламиз. Лекин, буни сенга ким ўргатди? – дедилар.\n– Эсингизда йўқми? Бобожоним ҳар доим бизникига келсалар албатта нон олиб келар эдилар. Яна менга ширинликлар ҳам олин келар эдилар. Шунинг учун мен ҳам жиянларимга ширинлик олиб кетаябман. Ифторликдан кейин уларга бераман. – дедим.\nКейин эса нон олиб бувимларникига бордик. Кириб бувижонимга салом бердим. Бувижоним қўлимдаги нонни кўриб йиғладилар ва:\n– Болажоним! Ҳудди бобонгдек нон кўтариб келдингми!? У киши ҳам ҳар доим, кимникига борсалар ҳам нон олиб борар эдилар. Илоҳим бобожонингдек яхши инсон бўлгин! – дедилар.\n– Йиғламанг бувижон! Мен албатта бобожонимдек яхши одам бўламан! – дедим.\nКейин эса ҳамаамиз ўтирган эдик бир пайт эшик қўнғироғи чалди. Ойижонимга:\n– Ким келди? – дедим.\n– Қўшни Мукаррам хола экан, – дедилар.\n– Аввал кўрмаган эканман. Янги қўшними ойижон!? – дедим.\n– Йўқ. Мен кичкиналигимда ҳам қўшнимиз эдилар. Ҳудди Салима келинойинга ўхшаган қўшнимиз, – дедилар. Менимча Мукаррам хола ҳам кўп гапирсалар керак. Орадан пича вақт ўтиб ифторлик вақти бўлди. Кейин эса шом намозини ўқидик. Жиянларим менга:\n– Айюб ака юринг рамазон айтгани борамиз!? Фақат катталарга айтмайсиз, – дейишди. Мен эса дадам ўтгатганларидек уларга тўғри гапирдим. Рамазон айтиб одамларни безовта қилиш яхши эмаслиги. Катталарга ёлғон гапириш эса гунох эканлигини айтдим. Шунда жиянларим мендан бир оз ҳафа бўлишди. Шу пайт мен уларга деб олиб келган ширинликларимни узатдим. Ана ундан кейин улар жуда хурсанд бўлиб кетишди.\nkun o'n beshinchi\nYanvar 5, 2018 0\nБоланинг диққатини жамлаш, савиясини ошириш учун машқлар\nDekabr 27, 2017 0\nБолангизни намозга қандай ўргатасиз?


Буюк ва муқаддассан ҳур Ўзбекистон! | Ўзбекистон "Адолат" социал-демократик партияси\n30 Август, 17:53 • Мустақиллик байрами, Самарқанд вилояти, Янгиликлар • 281 марта кўрилди • Комментариев к записи Буюк ва муқаддассан ҳур Ўзбекистон! нет\nТириклигим навосисан, қушиғисан.\nЎзбекистон ота макон, она тупроқ.\nДаҳоларнинг фарзандлари даҳо бўлгай,\nФидо бўлса, шу ватанга фидо бўлгай.\nЎзбекистон Республикаси Мустақиллигининг 26 йиллиги арафасида республикамизнинг барча ҳудудларида “Фидойинг бўлгаймиз сени Ўзбекистон” деган эзгу ғоя атрофида маънавий-маърифий тадбирлар, учрашувлар, давра суҳбатлари ташкил этилмоқда. Тадбирлар давомида мустақиллик, истиқлол йилларида юртимизда амалга оширилаётган улкан ислоҳатлар ва бунёдкорлик ишлари ҳақида сўз юритилмоқда.\nМустақиллик – ўзликни англаш, мустақиллик – бунёдкорлик, инсон меҳнатини қадрлаш, эътибор ва рағбат, кўпдан-кўп имкониятлардир. Бундай имкониятлардан самарали фойдаланиб ҳам рўзғори, ҳам юртимиз равнақига ўз ҳиссасини қўшиб келаётган Пастдарғомлик сафдошларимиз ҳам туйга туёна билан деганларидек истиқлолимизнинг 26 йиллик арафасида тумандаги Истироҳат боғида “Фидойинг бўлгаймиз сени Ўзбекистон” деган бош ғоя атрофида шундай дориломон кунларнинг, истиқлолнинг қадрини, аҳамиятини янада теранроқ ҳис қилишга ундаш мақсадида ташкил этилган, юртимизнинг бетакрорлигини ўзида акс эттирувчи сархил мева, савбзавотларидан тортиб, қадимий урф-одат, анаъналарини ўзида мужассам этган миллий ҳунармандчилик намуналарининг кўргазмасида фаол иштирок этдилар.\nЗамира Эшқулова партия фаоли:\nМустақиллик шарофати билан одамларнинг дунёқараши, мулкка, ерга муносабат тубдан ўзгариб, хусусий тадбиркорлик, кичик бизнес ва фермер хўжалиги ходимларига кенг имкониятлар яратилди. Бу имкониятлардан самарали фойдаланган маҳалламиз фаоллари Ҳ.Бободўстов, Ў.Юлдошева, А.Мустаев, А.Саматовлар аҳоли бандлигини таъминлаш билан бир қаторда, юртдошларимиз дастурхонига турли мева ва савбазотларни етказиб бераётган бўлса, Н.Раҳматов, Г.Худойбердиева, Г.Шоназаровалар ҳунармандчилик билан шуғулланиб, ёшларга миллий ҳунармандчикдан сабоқлар бериб келмоқда.\nДарҳақиқат, мустақиллик йилларида юртимизда олиб борилаётган кенг кўламли ислоҳотлар самараси ўлароқ бугун шаҳар-у қишлоқларимизнинг қиёфаси тубдан ўзгарди. Энг қувонарлиси, юртдошларимизнинг дунёқараши кескин ўзгариб, юрт тақдирига дахлдорлик, мамлакат равнақига муносиб ҳисса қўшиш, ўз кучига ишонч ҳислари ортиб бормоқда. Зеро, шу ота макон, она тупроқ, жаннатмакон ўлка, мустақиллик бизга берган улкан имкониятлар, эркин ва фаровон турмуш учун она ватанимиз Ўзбекистонга фидо бўлсак арзийди.\nПастдарғом туман Кенгаши раиси.\nБуюк ва муқаддассан ҳур Ўзбекистон! was last modified: Август 30th, 2017 by matbuot\n« Менга қанот бағишлаган кун… САЙЛОВЧИЛАР КЎНГЛИДАН ЖОЙ ОЛГАН ДЕПУТАТ »


24-савол. Қуръон бир вақтнинг ўзида 4 тагача хотинга эга бўлишни рухсат қилади, бу тўғрида пайғамбарингиз айтган. Бунинг ўзи бузуқлик, нафсига эрк беришдир, Инжил эса бундай нарсаларни ман қилади. Агар унда пайғамбарлардан биронтасининг бирдан кўпроқ хотини бор эди дейилган бўлса, Қадимий Аҳд замонасида кечиримли иш бўлгандир лекин барибир у заифлик. Масиҳ бундай ишларни ман қилган. Лекин Сизларнинг Муҳаммадингиз улар томонидан қарор қилинган қоидани бузди 9 тами 11тами хотини бор эди. Икки хил ўлчов ҳосил бўляпти; бири танланганлар учун, бошқаси оддий мусулмонлар учун?\n24-жавоб. Қуръонда:"ва мин кулли шайъин холақна завжайни лаъаллакум тазаккарун" дейилади. Таржимаси -"Сизлар эслатма олишларинг учун Биз ҳар бир нарсани жуфт-жуфт килиб яратдик" (51:49). Одам ҳам шундай жуфтлардан ҳисобланади, қайсики ўз танасидан унга хотин яратилди.\nБарчадан буюк Аллоҳнинг одамни яратиши, унинг оилавий ҳаётининг бошланиши эди. Эр ва хотиннинг бир-бири олдидаги масъулияти ва фарзандлари олдидаги масъулияти тўғридан-тўғри Яратган зотнинг олдидаги масъулиятларидан келиб чиқади:\n"Эй одамлар, сизларни бир жон (Одам) дан яратган ва ундан жуфти (Ҳавво)ни яратган ҳамда иккисидан кўп эркак ва аёлларни таратган Раббингиздан қўрқингиз! Шунингдек ўрталарингиздаги ўзаро муомалада номи келтирилувчи Аллоҳдан ва қариндошлар ( алоқасини узиш) дан қўрқингиз” (4:1).\nОдам ва Ҳаво биринчи оилавий жуфтлик ва унинг Адамда бўлганлиги – бу энг комил ҳолатни билдиради. Никоҳдан мақсад қанчалик авлодларни давом эттириш бўлса, шунчалик муҳаббат ҳам бор. "Унинг оятларидан (яна бири) - сизлар таскин топишларингиз учун ўзларингиздан жуфтлар яратиши ва ўрталарингизда иноқлик ва меҳрибонлик пайдо қилишидир. Албатта бунда тафаккур қиладиган қавм учун аломатлар бордир" (30:21).\nСевги ва раҳм шафқат – жамиятда бир бутун каби, ижтимоий муносабатларнинг яхлит субьекти сифатида ҳаракат қилаётган жуфтликнинг (эр хотиннинг) ўзаро ёрдам кўрсатишидир. Севиб, севилиб яшайдиган эр-хотинлар борган сари ташқаридан ҳам бир бирига ўхшаб боради: “Аёллар ва эркаклар худди эгизаклар кабидирлар” деганлар Пайғамбар Муҳаммад сав.\nЛекин биз яшаб турган ҳаёт мукаммалликдан йироқ, никоҳ қуришда мажбурлаш, хато қилишлар, никоҳнинг ўзида (оилада) эса гуноҳлар, хатолар учрайди, урушлар, касалликлар ва бошқа мусибатлар бор. Ислом юксак муҳаббатни бир хотинлик оиланинг мажбурий бурчи билан алмаштиришга йўл қўймайди, чунки агар севги бўлмаса ва бўлмаган бўлса, юзаки қараганда ҳам қонуний мажбурлаш, тирик қалбларда бир-бирига интилишни, севгини, бахтни куч билан жойлаштира олмайди.\nМуҳаббат одамларнинг ўзига ва Аллоҳнинг марҳаматига боғлиқ бўлса ҳам, Яратгувчи танлаш ихтиёри берган ва ўзининг қонуний оилавий ҳаётини янада бахтлироқ қилишни истаган одамлар учун ўтиб бўлмас тўсиқлар қўймаган. Гуноҳ - бу ўрталарида муносабатлар тўғри келмаган, фаҳшга юрмаган ёки туғмайдиган биринчи хотинини тақдир ҳукмига ташлаб қўйишдир. Лекин биринчи хотинини ҳақ-ҳуқуқини ва обрўсини сақлаган ҳолда иккинчисига уйланиш одамийлик ва оқилона ишдир. Ислом ақлга хос равишда эркакка бир вақтни ўзида фақат тўрттагача хотин олишга рухсат қилиб, бундай никоҳлар сонини чеклади.\nЯккахудолик динларида кўпхотинлик тарихига келсак, биринчидан - кўпхотинлик қадимий одат ва авлиё зотлардан биронтаси, Исо Масиҳ ҳам буни бузуқлик эканлиги ёки бекор қилиш тўғрисида гапирмаган. Худонинг пайғамбарлари ва тақводорларни бир нечтадан хотинлари бор эди: Иаков-Исраил (Яқуб), Авраам (Иброҳим), Моисей (Мусо). Кўпхотинликнинг сабаблари одатда, севгига ва ёки фарзандсизликка боғлиқ шахсий сабаблар эди. Давид (Довуд) ва Соломон (Сулаймон)нинг жуда кўп хотинлари бор эди. Бу тартиб имонлиларга Қуръон нозил бўлгунича Тора (Таврот) - Мусо шариати билан аниқ белгиланиб қўйилган эди:\n“Агар кимдаки икки хотини бўлса: бири севикли ва бошқаси севиксиз бўлса, севимлиги ҳам севиксизи ҳам унга ўғил туғиб берса, биринчи ўғил севиксизидан бўлса. Ўз мулкини тақсимлашда у биринчи туғилган севиксиз хотини ўғли олдида севгили хотини ўғлига биринчиликни бера олмайди, Биринчи деб севиксиз хотини ўғлини тан олиши лозим”. (Втор. 21:15-17).\nҚонун хотинларнинг қайсиниси маъқуллигидан қатъийназар биринчи туғилган ўғилни тўнғич деб тан олиб, барча хотинлар болаларини ҳуқуқларини баробарлаяпти. Хотинлар сони Тора (Таврот) билан чекланмаган. Ислом эса хотинлар сонини чеклади ва агар эр барча хотинларига бирдек адолатли муомала қила олмаса, иккинчи хотинга уйланишни ман қилиб, севимли ва севимсиз хотин ҳукуқини бекор қилди:\n“Агар етимларга (нисбатан) адолатли бўла олмасликдан қўрқсангиз, сизлар учун (никоҳи) ҳалол бўлган аёлларга иккита, учта, тўртдан уйланаверингизлар. Борди-ю (улар ўртасида) одил бўла олмасликдан қўрқсангиз, бир аёлга (уйланинг) ёки қўл остингиздаги чўрилар (билан кифояланинг). Шу (адолатдан) оғиб кетмаслигингизга яқинроқдир” (4:3).\nШу билан бирга эрга қатъий масъулият юкланади: Абу Ҳурайра ривоят қилган ҳадисда Пайғамбаримиз Муҳаммад сав айтдилар: “Кимки иккита хотини бўлса ва уларга адолатли бўлмаса Қиёмат куни ярим танаси пастга осилган келади”.\nИккинчидан бирдан ортиқ хотинга уйланишга асос ҳузур ҳаловат эмас, балки бева қолган аёл тақдирига жавобгарликни зиммасига олиш истаги, ночор аҳволга тушган аёлни қўллаб қувватлаш, унга қувонч бахш этиш ёки уруғларни, қабилаларни бирлаштириш истаги бўлиши керак. Исломгача униси ҳам буниси ҳам бор эди:\n“Агар ака-укалар бирга туришса ва улардан бири ўғли йўқ ҳолатда вафот этса, вафот этганнинг хотини ташқарига бегона эркакка турмушга чиқмайди, унинг қайноғаси унга кириши ва уйланиши, у билан бирга яшаши лозим, у туғадиган биринчи ўғил ўлган аканинг исми билан қолади... Агар ўз янгасини олишни истамаса, келин унинг олдига бориб, оқсоқоллар олдиларида унинг этигини оёғидан ечиб, юзига тупурсин ва: “Ўз биродарининг уйини тикламайдиган одам билан шундай муомала қиладилар” десин. (Втор. 25:5-10)\nБевалардан ташқари урушда асирга олинган қизларга ҳам уйланиш буюрилган эди. Бу қоидалар эрамизнинг VII асригача ҳам ундан кейинроқ ҳам йўқолмаган эди, шунинг учун Ислом фақат хотинлар сонини чеклади ва катта жавобгарлик мезонини киритди.\nПайғамбар Муҳаммад сав хотинлари сонига келганда қуйидагиларни белгилаб олиш керак. У зотнинг барча никоҳлари хотинлар сонини тўрттага чекловчи оят нозил бўлишидан аввал бўлган, шунинг учун Муҳаммад сав ҳеч бир қоидани бузмадилар.У киши учун бошқалардан фарқли равишда биргина истисно бўлиб, бошқаларга тўрттадан ошмаган хотинларини олиб қолиб, қолганлари билан ажрашиш буюрилган эди, у кишига эса ҳеч қайсилари билан ажришишлари мумкин эмас эди, чунки Аллоҳнинг Пайғамбаридан ажраган хотин ҳуқуқи, обрўси нима бўлар эди. Бундан ташқари Пайғамбар сав.ни қилган ишлар сабабини кўриш учун тарихни диққат билан ўрганиб чиқиш керак. Маълумки, Муҳаммад сав. 15 йил фақат ўзлари севган хотинлари Хадича ра. билан яшадилар ва бошқа хотин олмадилар.\nЛекин Пайғамбар сав.нинг жамиятдаги мартабалари ўзгарди. У зот нафақат дин тарғиботчиси, балки етук сиёсий арбоб, давлат раҳбари бўлдилар. Тарқоқ араб қабилаларини бирлаштириш, одамлар ўртасида тинчликни барпо қилиш, кўп миллатли ягона давлат тузиш учун турли хил тадбирлар қилиш лозим эди. Ўша даврда бунга қадимда катта аҳамиятга эга бўлган “сулолавий” никоҳлар йўли билан ҳам эришилар эди. Пайғамбар сав.нинг яқин дўстлари Абу Бакр араблар ўртасида обрўли ва ҳурматли инсон эдилар.У зот илк ислом жамоасини мустаҳкамлаш учун кўп ишлар килди, шу сабабдан Оиша билан Пайғамбар савнинг никоҳланишлари у кишига ҳам, мусулмон давлати раҳбарига ҳам зарурий эди, чунки барча Абу Бакрнинг уруғи Муҳаммад савга қариндош бўлиб қолди, ҳали маънавий етилмаган одамлар учун қариндошлик сиёсий бирлашиш тимсоли бўлиб хизмат қилди. Кейинги ҳодисалар ҳам шуни кўрсатдики, айни Абу Бакр ра Пайғамбар сав вафотларидан кейин ёш мусулмон давлатини мустаҳкамлади. Лекин Аллоҳ таъоло ҳикмати билан шундай қилдики, Оиша ра.ўзлари Пайғамбар Муҳаммад савни севиб қолдилар, уларнинг сулолавий никоҳлари муҳаббатга қурилган ва бахтли никоҳга айланди.\nПайғамбар Муҳаммад савнинг мусулмон жамоасининг етакчиларидан бири бўлган Умар ибн Хаттобнинг қизи Ҳафса билан никоҳлари ҳам давлат мақсадларидан эди. Бу никоҳ мусулмон давлатини янада мустаҳкамланишига ва Муҳаммад сав.нинг Умар ра.билан шахсан дўстликлари мустаҳкамланишига сабаб бўлди. Пайғамбар сав.нинг бошқа хотинлари душманлари, Макка мушрикларининг раҳбарларидан Абу Суфённинг қизи – Рамла эди. У ҳам инкор қилиб бўлмайдиган даражада обрўли инсон эди. Кейинчалик Муҳаммад сав.нинг ғалабаларидан сўнг Абу Суфён у зотнинг яқинларидан бўлиб қолди ва арабларнинг бирлашиши учун кўп фойдали ишлар қилди. Византиянинг Мисрдаги волийси Муқавқис у кишига ҳурмат юзасидан чўри қилиб юборган қибтия қиз Мария (Марям) Пайғамбар сав.нинг хотинларидан эди. Муҳаммад сав унга уйланиш билан ўзларининг Мисрга таъсирлари тўғрисида ўйлаганлар.\nПайғамбар сав.нинг яҳудий қизи Софияга уйланишларида ҳам давлат мақсадлари кўзланган эди. У яҳудийларнинг Баний Назир қабиласи бошлиғининг қизи эди. Яҳудий қабилалари билан мусулмонлар ўртасида бўлган Хайбар жангида мусулмонларга асирга тушган эди. Обрўли инсоннинг қизи бўлгани учун унинг ҳукмини Пайғамбар Муҳаммад савга топширишди. У зот қизни жуда яхши қабул қилдилар ва унга икки йўлдан бирини танлашни таклиф қилдилар: Исломни қабул қилиб мусулмонлар билан озод аёл сифатида қолиш, ёки ўз халқига қайтиб кетиш. София биринчи таклифни қабал қилди. Бу қарордан ўзида йўқ хурсанд бўлган Пайғамбар сав ўзларига турмушга чиқишни таклиф қилдилар.\nШу билан бир вақтда Пайғамбар сав баъзи хотинларини меҳр-мурувват кўрсатиш мақсадида ҳам олгандилар. 60 ёшлик Зайнаб бинти Хузаймага уйланишлари бунинг ошкора намунасидир. Бадр жангида ҳалок бўлган Убайда ибн Ҳориснинг хотини эди. Эри вафот этгандан сўнг ўзининг келажак ҳаётидан хавфда қолди, шунинг учун Пайғамбар сав.ўз ҳомийликларини таклиф қилдилар, лекин бегона эркакнинг уйига аёл фақат никоҳига ўтибгина кириши мумкин эди холос.\nШундай қилиб Қуръон бизга Аллоҳ томонидан фақат никоҳ жуфтлигини: эр ва эрининг танасидан олинган бир хотин яратилганини ҳикоя қилади. Никоҳ – инсоннинг табиий ва соғлом ҳолатидир. Ислом шариати эркак кишига бир вақтнинг ўзида тўрттагача хотинга эга бўлишга йўл қўяди, лекин бу – мажбурият ҳам, таклиф ҳам эмас, фақат оғир шартлар билан чегараланган рухсат холос: барча хотинлари билан бир хилда адолатли бўлиш шарти билан. Бунга ҳар бир хотини билан бир хил тенг вақт бирга бўлиш, унга ва унинг болаларига етарли аҳамият бериш ҳам киради. Эр Аллоҳнинг олдида барча хотинлари учун тўла жавобгар хисобланади. Уларнинг диндорлиги, ахлоқи, маълумоти, озиқ-овқати, тиббий ёрдам кўрсатилишига ва шунингдек барча болалари учун ҳам тўлиқ жавобгардир. Барча хотинларнинг ўзига алоҳида маскани бўлиши лозим. Юқоридаги шартларни бажариш мумкин бўлмай қолса кўп хотинлик ман қилинади.\nПайғамбар Муҳаммад сав ҳаётларининг кўпроқ қисми биргина хотин билан ўтди, уни севардилар ва ҳурмат қилар эдилар. Фақат умрларининг охирида, ўсиб бораётган катта мамлакатнинг давлат раҳбари бўлганларидан кейин, бир қатор сулолавий никоҳлар ва шунингдек мурувват кўрсатиш учун (қария бевалар билан) никоҳ туздилар. Уларнинг сони ўша пайтда амалда турган Шариат хукмларига зид эмас эди. Тўрт хотинга уйланиш ҳукми кейинроқ нозил бўлди, ва у нозил бўлганидан кейин Пайғамбар сав бошқа уйланмадилар. Хотинлар сонини чеклаш ояти нозил бўлганидан кейин Аллоҳ фақат Ўзининг Расулига истисно қилди ва Пайғамбардан сав ажрашган хотинлар хорлангандек ҳолатга тушиб қоладиган бўлганлари учун барча хотинларини ўз қарамоғларида олиб қолишни буюрди.\nМуҳаммад сав ўз ихтиёрларига зид равишда мажбуран Пайғамбар бўлдиларми?\n28-савол. Нима учун Жаброил фаришта Муҳаммад савн..


АҚЛДАН ОЗА БОШЛАГАН ДУНЁ...<br>(Қотил мерган қурбонлари сони 11га етди)\n19 январ 2021, Тошкент вақти: 07:43\nВиржиния штатидаги Фоллс Черч шаҳрида куни кеча яна бир қотиллик содир этилди. Мерган узган ўқдан бир аёл нобуд бўлди.\nШундай қилиб, АҚШ полицияси икки ҳафтадан буён ушлашга ҳаракат қилаётган снайпернинг ўқидан қурбон бўлганларнинг сони 11 нафарга етди.\nЯнги қотиллик кечқурун соат 9 яримларда йирик савдо маркази ёнидаги автомобиль сақлаш жойида юз берди. Қотил аввалги қурбонларини ўлдириш учун биттадангина ўқ ишлатган эди. Бу сафар ҳам у иккита ўқ ишлатмади.\nЖиноят юз берган жойни бир зумда полиция босди. Қотил савдо маркази ёнидан ўтган оқ "Шевроле Астро" микроавтобусида бўлган, деган гумон пайдо бўлиши биланоқ, барча куч ўша автони излашга ташланди.\nСнайпер икки ҳафта муқаддам қотилликларини бошлаганида уни ушлашга ёрдам берган шахсга мукофот берилиши эълон қилинган эди. Америкаликлар кўнгилли равишда мукофот фондига пул қўша бошладилар ва шу кунга келиб мукофот пули миқдори ярим миллион доллардан ортиб кетди.\nҚотил мерганни тутиш учун полиция қўлидан келадиган ва ҳатто, айтиш мумкинки, келмайдиган барча чора- тадбирларни кўрмоқда. Бироқ, ҳаммаси бесамар, барча ҳаракат бекор бўлмоқда.\nДушанба куни АҚШ президенти ҳам қўлга тушмас қотил тўғрисида гапирди.\n"Бегуноҳ одамларни ҳаётдан маҳрум қилаётган совуққон қотил тўғрисида ўйлашнинг ўзиёқ жирканчлидир. Қурбон бўлганлар яқинларининг қайғуси менинг ҳам қайғумдир. Қотил мерганнинг потенциал ўқидан ҳимоя қилиш учун болаларини мактабларнинг эшиклари тагида кутиб олаётган оналар - мен билган Америка эмас. Шунинг учун ҳам биз федерал ҳукуматнинг барча имкониятларини қотилни ушлашга сафарбар қилдик", - деди душанба куни президент Буш.\nПолиция мазкур сурункали жиноят бўйича ҳали бирон кишини ҳам қўлга олган эмас. Ҳар ҳолда тинглаётганингиз лавҳа тайёрланаётган пайтгача бўлган вазият шундоқ эди.\nҚотил мерганнинг қурбонлари тасодифий одамлар. Газета ўқиб ўтирган қария, кўчадан ўтиб кетаётган ўқитувчи аёл, мижоз кутиб турган такси ҳайдовчиси, микроавтобус ичини тозалаётган қиз...\nШундай қилиб, лавҳани бошлаётиб айтганимиздай, қурбонлар сони 11га етди.\nОхир-оқибат қотил қўлга тушар ҳам. Балки у сўнгги ўқларидан биридан ўзи учун фойдаланар. Ахир, тугайдику, бир кун эмас, бир кун бу машъум қотилликлар. Бугун, албатта, қотилни ушлаш муҳим. Бироқ, бундан ҳам муҳимроғи тўқу фаровон яшаётган, бўлар бўлмасга кулаверадиган америкаликлар орасида бундай қотиллар қайдан пайдо бўлмоқда, деган саволга жавоб топишдир.\nҚотил снайпернинг жиноятлари Американинг энг янги тарихи учун янгилик эмас. Умуман, ғарб мамлакатлари учун бундай беҳос, бесабаб жиноятлар янгилик бўлмай қолди. Фикрни исботлаш учун мисоллар келтириб ўтириш шартмикан?! Балки, энг сўнгги воқеа - шу йилнинг ёзида Германияда содир этилган қотиллик ёдингиздадир. Ўшанда бир ўсмир мактабга қурол билан кириб йигирмага яқин ўқитувчию ўқувчини отиб ташлаганди.\nЎшанда ҳам жамоатчилик, инсон руҳи билимдонлари бундай жиноятларга сабаб бўлиши мумкин бўлган омилларни бир - бир санагандилар. Шу кунда ҳам мутахассислар яна баҳс-мунозараларга берилмоқдалар.\nЗўравонликка у ёки бу шахсни руҳан тайёр қилиб қўяётган омиллардан бири сифатида яна кинофильмлар тилга олинмоқда. Инсон қадри пашша қадрига тенг қилиб қўйилаётган, қону йиринг дарё бўлиб оқадиган фильмлар психикаси меъёр даражасида бўлмаган кишиларни ақлдан оздираяпти, дегувчи мутахассислар кўп.\nЖон йўқ эмасга ўхшайди бундай дегувчиларнинг гапларида. Қонхўрлик саҳналари кўп фильмларни суратга олувчиларнинг ўзлари ҳам сезишмоқда жамиятдаги бугунги кайфиятни. Бу АҚШдаги етакчи киностудиялардан бири - ХХ аср Фокснинг 16 октябрь куни қабул қилган қароридан ҳам кўриниб турибди. Киностудия "Телефон будкаси" фильмининг шу кунларда ўтказилиши мўлжалланган премьерасини номаълум муддатга кечиктирди. Фильм гўё бутун Американи таҳликага солган шу кундаги воқеалар ҳақидадир. Унинг бош қаҳрамонини снайпер таъқиб қилади.\nКузатувчилар психикаси меъёрда бўлмаганларни бесабаб жиноятларга туртаётган омиллардан бири - ўқ отувчи қуролларни сотиб олиш имконияти кенглигидир, деб билмоқдалар. Афтидан, бу фикрни Вашингтон штати раҳбарияти ҳам қувватлаган кўринади. Чоршанба куни штат губернатори имзолаган фармойишга кўра, штат ҳудудида ҳар қандай ўқ отувчи қурол сотиш вақтинчалик тўхтатиб қўйилди.\nХуллас, Вашингтон атрофида бегуноҳ одамларни нишонга олаётган қотил мерган ким эканлиги ҳозирча ноаниқ.\nБироқ, ҳозирча, бир нарса - дунё секин- аста ақлдан озаётгани аниқдир.


Ўзбекистон президентининг қизи ўз ватандошларига отасининг соғайиб кетиши борасида кўрсатган ёрдами учун миннатдорчилик билдирди\nИслом Каримовнинг кенжа қизи Лола Каримова-Тиллаева Facebook даги ўзининг саҳифасида унинг гапига қараганда “отасининг соғайиб кетишига ёрдам бераётган тилаклари” учун халққа миннатдорчилик билдирди.\nУ ўзбекистонликларни Мустақиллик байрами билан табриклади ва фурсатдан фойдаланиб, барчага эзгу, самимий, ёруғ қўллаб-қувватловчи тилаклари ва президентга қараб айтилган тезда соғайиб кетиши борасидаги истаклари учун миннатдорчилик изҳор этди.\n"Бу бизлар учун жуда аҳамиятлидир, ва ушбу ниҳоятда самимий ва дилдан чиққан тилаклар ва сўзлар отамнинг шифо топишларида ёрдам бермоқда деб ишонаман. Сизларга катта раҳмат, азизлар!", - деб ёзди Лола.\nЭслатиб ўтамиз, Ислом Каримовнинг касалхонага ётқизилиши тўғрисидаги илк хабарлар якшанба куни пайдо бўлган эди. Душанба куни, 29 августда, президентнинг кенжа қизи Лола Каримова ижтимоий тармоқлардаги ўзининг саҳифасида унинг отаси мияга қон қуйилганидан сўнг жонлантириш бўлимида ётганлигини хабар қилган.\nПрезидентнинг соғлиги тўғрисидаги бошқа хабарлар расмий манбалардан келиб тушмаган. Сешанба куни, 30 августда, бир қатор нашрлар президент Ислом Каримовнинг вафот этгани тўғрисидаги хабарни тарқатишган. Бу хабар президентнинг аппарати томонидан рад қилинди.


Қозоғистон президенти ўзи тасвирланган билбордлар ўрнатилишини кескин танқид қилди\nМаълум бўлишича, Токаевга унинг сурати тасвирланган 14 та билборд ўрнатилгани хабар қилинади.\nТОШКЕНТ, 12 апр – Sputnik. Қозоғистон президенти Касим-Жомарт Токаев унинг сурати тасвирланган кўплаб билбордлар ўрнатилишига ўз муносабатини билдириб, уларни ўринсиз маъмурий жонкуярлик деб атади. Бу ҳақда РИА Новости хабар қилмоқда.\nМаълум бўлишича, президентга Қозоғистоннинг Оқ тоғ (Актау) шаҳрида унинг сурати тасвирланган 14 та билборд ўрнатилгани хабар қилинади.\n“Буни мутлақо ўринсиз деб ҳисоблайман, мен бу каби тарғиботга муҳтож эмасман. Бунақанги маъмурий жонкуярликнинг кимга кераги бор? ”, - деган президент.\nШунингдек, Токаев барча ҳокимларга билбордларда Қозоғистоннинг биринчи президенти Нурсултон Назарбоев раҳбарлиги остида мамлакат эришган ютуқлар намойиш қилишини лозимлиги бўйича топшириқлар берган.\nДарига Назарбоева: Партиялар илгари суриладиган номзодлар тўғрисида қарор қабул қилади\nҚозоғистонни деярли 30 йил бошқарган Нурсултон Назарбоев 20 март куни ўз хоҳиши билан истеъфога чиқди. Бунга қадар мамлакат парламенти сенатининг раиси бўлган Касим-Жомарт Токаев давлат раҳбари лавозимига таийнланди.\n9 апрель куни Қозоғистон президенти Касим-Жомарт Токаев қозоғистонликларга мурожаат қилиб, жорий йилнинг 9 июнь куни навбатдан ташқари президент сайлови бўлиб ўтиши тўғрисида қарор қабул қилгани маълум қилди.\nЭслатиб ўтамиз, аввалроқ Ўзбекистон президенти Шавкат Мирзиёевнинг таклифига биноан Касим-Жомарт Токаев 2019 йил 14 апрель куни икки кунлик давлат ташрифи билан Ўзбекистонга келиши ҳақида хабар қилган эдик.


Пахтакор туманидаги Истироҳот боғида тўқилган ёлғон тагида ётган ҳақиқатлар (видео) » Пахтакор тумани ҳокимлиги расмий сайти\nПахтакор тумани ҳокимлиги » Янгиликлар » Пахтакор туманидаги Истироҳот боғида тўқилган ёлғон тагида ётган ҳақиқатлар (видео)\n15 август 2020 йил\nИжтимоий тармоқларда Пахтакор тумани, Самарқанд маҳалла фуқаролар йиғини, Самарқанд кўчаси, 4-А уй, 10-хонадонда рўйхатда турувчи “Азимова Сирғанинг мурожаати ва Пахтакор тумани паркда яшаётган онахонга нима бўлди? У нега бу аҳволга тушган эди, туман ва маҳалладаги коррупция онахонни шу куйга солдими? Энди мутасаддилар нима қилмоқчи, 70 кирган момо жамоатчиликдан ёрдам сўрайди, видеони кўринг ва унга бефарқ бўлманг” деб номланган сарловҳа остида видеолар тарқалди.\nМурожаатда фуқаронинг Пахтакор тумани марказидаги Истироҳат боғига келиб яшаётгани, уйсиз, қаровсиз ҳолда қолгани ва мутасаддилар томонидан ҳеч қандай ёрдам кўрсатилмаётгани ва мазкур видеога берилган муносабатлар юзасидан ижтимоий тармоқда видеоларни тарқатган Шокир Мусаев исмли шахснинг муносабати келтириб ўтилди.\nМазкур ҳолат аслида қандай бўлган? Ҳолат юзасидан ўрганишлар олиб борилди. Лекин вазият баён қилинганидек эмаслиги маълум бўлди.\nАзимова Сирға 2016 йилнинг май ойида ўзига тегишли бўлган Пахтакор тумани Дўстлик маҳалласи Миртемир кўчаси 19 уй 16 хонадонни 30 миллион сўмга сотиб юборган.\nАзимова Сирға Ғалаба маҳалласидаги “барак” типидаги уйни сотиб олиб, ўз номига расмийлаштирилмаслигини ва у ерга доимий рўйхатга кира олмасигини билиб туриб мазкур ишни амалга оширган.\nБундан мақсад мазкур ҳудудда қурилиши режалаштирилаётган янги уйлардан бирини қўлга киритиш бўлган.\nШундан сўнг фуқаро Азимова Сирға ўғли Бозоров Қодирбек билан бирга Ғалаба маҳалласидаги “барак” типидаги уйда яшаб келади. Уларнинг уйи эски типдаги барак уйлар бўлганлиги сабабли 2019 йилда “Илғор ҳудуд” лойиҳасига тушган.Ғалаба маҳалласидаги “барак” типидаги уйлар бузилгач уларга Пахтакор тумани, Олмазор қишлоқ фуқаролар йиғини ҳудудидаги 2-массивдан 0,3 сотих ер майдони ажратилиб, уй қурилишига материаллар учун маҳалла жамғармаси томонидан 15 миллион сўм, хотин-қизлар қўмитаси томонидан 17 миллион сўм пул маблағлари берилган ҳамда уйнинг қурилишида мутасаддилар томонидан мунтазам ёрдам кўрсатилган.\nШунингдек, С.Азимовага Ғалаба маҳалласи томонидан 376 минг сўм моддий ёрдам пули бериб борилмоқда. Унга эҳтиёжманд оилалар рўйхатида турганлиги сабабли ҳар ойда 11 турдаги озиқ-овқат маҳсулотлари бериб борилади.\nЯқинда Қурбон ҳайити муносабати билан ўзи даволанишда бўлганлиги сабабли 300 минг сўм пул ва 3 кг гўшт махсулотлари ўғли Қ.Бозоров оиласига берилди.\nҚолаверса, фарзанди Қ.Бозоровга ҳам 300 минг сўм берилган. Бундан ташқари икки ой давомида “Саховат ва кўмак” жамғармасидан 1 қоп ун ва 5 маротаба озиқ-овқат маҳсулотлари билан таъминланган. 2020 йил 13 август куни саккиз юз саксон минг сўм ёрдам пул маблағлари берилган.\nАзимова Сирға жорий йилнинг 30 июлдан 12 август кунига қадар қон босимининг ошганлиги сабабли туман тиббиёт бирлашмасида даволаниб чиққан. Даволаниш жараёнида туман тиббиёт бирлашмаси томонидан дори-дармон олишда амалий ёрдам кўрсатилган.\n12 август куни туман тиббиёт бирлашмасидан чиқиб, иики ўғлини келини билан уршуб қолганлиги сабабли, уйига бормасдан туман марказидаги маданият истироҳат боғига келди, шу ерда ўзини видеотасвирга олишини сўраб телефон аппаратида ўзини видеотасвирга олдирган.\nВилоят Ички ишлар бошқармаси томонидан берилган маълумотга кўра фуқаро Азимова Сирга “Ўта хавфли рецидивист” бўлиб, муқаддам 2002 йил 12 март куни Ўзбекистон Республикаси Жиноят кодексининг 273-моддаси 5-қисми билан айбли, деб топилиб, 9 йилга озодликдан маҳрум этилган. Маҳкумага суд томонидан енгиллик берилиб 2002 йилнинг 3 декабрида жазодан озод этилган.\nБироқ у ўзига тегишли хулоса чиқармасдан 2003 йилда қайта жиноятга қўл уради. Яъни, Ўзбекиситон Республикаси Жиноят кодексининг 273-моддаси 5-қисми (гиёҳванд ҳамда психотроп моддалар савдоси) билан айбли деб топилиб, 10 йилга озодликдан маҳрум этилган.\nДарвоқе, у Ўзбекистон Республикаси Маъмурий Жавобгарлик тўғрисидаги Кодекснинг бир нечта моддаларида кўрсатилган маъмурий ҳуқуқбузарликларни ҳам содир этган.\nХуллас, Азимова Сирғанинг яшаш учун ўғли томонидан жой берилиши таъкидлансада, у жамоатчиликга уйсизман деб иддао қилмоқда.\nШунга қарамасдан Азимова Сирғани мурожаат қилган куннинг ўзида Зўрлик ишлатишдан жабр кўрган шахсларни реабилитация қилиш ва мослаштириш ҳамда ўз жонига қасд қилишнинг олдини олиш бўйича туман бўлими марказига олиб бориб барча яшаш учун шарт-шароитлар яратиб берилди.\nШу ўринда фуқаро Азимова Сирғани мурожаатини ижтимоий тармоқларга жойлаб, аслида ҳолатни туб моҳиятини билмай туриб, бизга маълум бўлишича ҳозирда чет элда бўлиб турган Шокир Мусаев исмли фуқаро вазиятни келиб тўлиқ ўрганиб кейин жамоатчиликка етказса мақсадга мувофиқ иш бўларди.\nёш болакай офтобда машинани ичида қолиб кетди


Адвокат Жиззахда насроний “ИШИДчи”ни ҳимоя қилгани учун ишсиз қолди\nШирин Турсунова эри Арамаис Авакян устидан ҳукм шу ҳафтада ўқилишини кутмоқда.\nЖиноят ишлари бўйича Жиззах вилояти судида тўрт нафар шериги билан “Исломий давлат” гуруҳига алоқадорлик ва диний экстремизм айблови билан судланиб, бир неча кундан буён ҳукм ўқилишини кутаётган миллати армани насроний Арамаис Авакяннинг адвокати Олим Қобиловнинг адвокатлик лицензияси бекор қилинди.\nАйни пайтда Арманистондаги оммавий ахборот воситаларининг Авакян ва унинг шериклари устидан суд ҳукми чиққани тўғрисидаги хабарлари асоссиз бўлиб чиқди. Икки ҳафтадан буён кутилаётган суд ҳукмининг қачон ўқилиши ҳануз номаълум қолмоқда.\nАдвокатни нега "ишдан бўшатдилар"?\nАрамаис Авакяннинг адвокати Олим Қобиловнинг “ишдан бўшатилгани” тўғрисидаги хабарни Озодлик Арамаиснинг онаси Флора Авакяндан олди.\n- Бугун адвокатимиз Олим Очилович Қобиловни ишдан бўшатишибди, деди Флора Авакян.\nБу гапни кимдан ва қачон эшитдингиз, деган саволга жавобан хоним Авакян бугун (16 февраль) адвокатнинг ўзидан эшитганини айтди. Хоним Авакяннинг фикрича, адвокат Қобилов унинг ўғлини ҳимоя қилгани учун “ишдан олинган”.\nФлора Авакяндан олинган бу маълумотни мазкур судловни диққат билан кузатиб келаётган журналист Улуғбек Ҳайдаров тасдиқлади. Унинг айтишича, адвокат Қобиловнинг адвокатлик лицензияси бекор қилинган.\nУлуғбекнинг айтишича, 16 февраль кунги телефон орқали мулоқот давомида адвокат Қобилов унга лицензияси бекор қилинганини, лекин сабабларини ҳозирча айта олмаслигини билдирган.\nАдвокат Озодлик мухбири қўнғироқларига ҳамда судланаётган Арамаис Авакяннинг хотини Ширин Турсунованинг қўнғироқларига жавоб бермади.\nШирин Турсунова учун эрини ҳимоя қилаётган адвокатнинг лицензияси бекор қилингани тўғрисидаги хабар кутилмаган янгилик бўлмади.\n- Адвокатимиз (Олим Қобилов) суднинг 2 февралда ўтган охирги мажлисида лицензиямни олиб қўйишлари ҳам мумкин, деган эди менга. Лекин сиз қўрқманг, лицензиямни олиб қўйишсаям, сизларга ёрдам беравераман, охиригача курашаман, деганди, деди Ширин Турсунова.\nҲозирча ҳақиқатдан йироқ хабар\nАйни пайтда Арманистондаги оммавий ахборот воситаларининг, хусусан Арменпресс ахборот агентлигининг Авакян ва унинг шериклари устидан суд ҳукми чиққани тўғрисидаги хабарлари асоссиз бўлиб чиқди.\n- Ҳукм ҳали чиққани йўқ. Жума куни, 12 февралда ўзлари ертўлада судлаб, Ховосдаги қамоқхонага жўнатди, деган миш-миш пайдо бўлувди. Лекин ҳукм ҳали чиққани йўқ, деди Арамаис Авакяннинг онаси.\nСудланувчининг хотини – Ширин Турсунова билан у 16 февраль куни Жиззах вилоят прокуратураси остонасида турган чоғида боғландик.\n- Ҳукм ҳозирча йўқ. Кутяпмиз. Адвокатлар орқали айтамиз дейишган. Янаям аниқлик киритиш учун ҳозир мана прокуратурага келиб турибмиз. Ҳукм чиқибди, деган гаплар юрибди, деб сўрасак, йўқ ҳукм сизлар ўқилмайди, ҳукм чоршанба ёки жума куни ўқилади, дейишди бу ердагилар, деди Арамаис Авакяннинг хотини.\nФарзанди учун титраб-қақшаган она\nШирин Турсуновадан унинг эри билан бирга судланаётган 4 маҳаллий ўзбекдан бирининг онаси борлигини билдик. Лекин у аёл Озодлик мухбири билан гаплашишга қўрқди. Ширин Турсунованинг айтишича, у “эсон-омон ҳукм чиқиб олсин, кейин бир гап бўлар”, деган.\nМХХ, ИИБ ва ҳарбий аэродромни босиб олишни режалаштирган чойхоначи\nАрамаис Авакян ва у билан биргаликда судланаётган 4 кишининг ишига оид янги тафсилотларни 16 февраль куни тошкентлик журналист Алексей Волосевич эълон қилди. ”Дело Джураева-Авакяна. Технология фабрикации”, деб сарлавҳаланган мақолада муаллиф Авакян ва унинг шериклари иши махсус хизматлар томонидан уюштирилгани тўғрисида ёзган.\n“Айблов хулосасида “Сабина” кафесида чойхоначи бўлиб ишлаган Фурқат Жўраевнинг мана бу “иқрори” келтирилган: “Дастлаб мен МХХ, ИИБ ва Пахтакор тумани соқчилик хизматини босиб олиб, баъзи ходимларни ўлдиришни режалаштирдим. Бу ишни бажаргач, Пахтакор туманидан бир неча километр нарида жойлашган Учтепа ҳарбий аэродромини босиб олишни ва у ердан қурол олишни ва турмадаги ўртоқларимни озод қилишни режалаштирдим”\nВолосевичга кўра, айблов хулосасида Фурқат Жўраевнинг мана бу “иқрори” ва шунга ўхшаш баъзи “иқрор”лардан дан бўлак бошқа жўяли исбот-далил йўқ.\nВолосевич судланувчиларнинг кўрсатмаларни терговчиларнинг қақшатқич қийноқлари остида берганларини суд жараёнида айтганлари тўғрисида ёзди.\nАвакян ва унинг шериклари иши\nЖиззах вилояти жиноий ишлар бўйича судида миллати армани насроний Арамаис Авакян ва унинг тўрт нафар шериги устидан “Исломий давлат” гуруҳига алоқадорлик ва исломий экстремиз айбловлари бўйича суд иши 2 февралда якунланиб, ҳукм ўқилиши қолган эди..\nЖиззахда балиқчи фермерлик билан шуғулланган Арамаис Авакян ва унинг шериклари ер остидан 1980 йилда ўтказилган эски қувурларни кавлаб олганлик ва уларни пуллаганликда ҳам айбланмоқда.\n2 февраль кунги суд мажлисида давлат қораловчиси Шавкат Турдибоев 33 ёшли Авакянга 18 йиллик қамоқ жазоси, унинг ҳамкорлари Фурқат Жўраевга – 15 йил, Дилшод Алимов, Акмал Мамтмуродов ва Бектемир Умирзоқовларга 10 йилдан жазо беришни сўраган.\nЖиззахлик фермер, асли миллати армани бўлган Арамаис Авакян ИШИДга хайрхоҳликда гумон қилиниб, 4 сентябрдан бери ҳибсда қолмоқда. Аммо яқинлари 33 яшар Авакяннинг ҳибсга олинишига унинг фермерлик фаолияти сабаб бўлганини айтишади.


Ҳаммаси сув ҳақида - 14 Июля 2020 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nЧетверг, 06.08.2020, 09:30\nГлавная » 2020 » Июль » 14 » Ҳаммаси сув ҳақида\n— Инсон танасининг тахминан 60 фоизи, чақалоқ танасининг 75 фоизи сувдан иборат, эркак вужудида 47, аёлникида 30 литр атрофида сув бўлади. Бир инсон олтмиш йиллик умри мобайнида тахминан 50 тонна сув истеъмол қилади.\n— Инсон сувсизликка энг узоғи билан 11 кунгача чидаши мумкин, шунда ҳам ҳаво салқин бўлса. 36 даражали иссиқда одам ташналикка уч кунгина бардош бера олади.\n— Одам танасидаги сув миқдори 5-8 фоизга камайса, оғиз қуруқшайди, тери бужмаяди, онг ўтмаслашади, кўзга ҳар хил нарсалар кўрина бошлайди. Бу рақам 14-15 фоизга етса, инсон ҳаётдан кўз юмиши мумкин.\n— Катта ёшли киши бир кеча-кундузда 2-2,5 литр сув истеъмол қилиши керак, таом ва мева-сабзавотлар таркибидаги сув ҳам шунга киради. Ёзнинг иссиқ кунларида спортчи, металлург, деҳқон, новвой каби касб эгалари учун бу миқдор хийла кўпроқ бўлади.\n— Инсон танасидаги энг серсув аъзо — кўз. Кўзнинг ўндан тўққиз қисми сув, қолгани турли тўқима ва ҳужайралардан иборат. Энг кам сувли аъзо тишларимиздир, уларда атиги 0,05 фоиз сув бор, холос.\n— Буйраклар бир йилда етти юз литр сувни тозалаб ўтказади.\n— Ҳозир дунёда 1 миллиарддан ортиқ киши ёки жами аҳолининг олтидан бир қисми тоза ичимлик сувига муҳтож.\n— Дунёда тахминан 500 миллион киши сув тақчиллиги кескинлашган минтақаларда яшайди.\n— Яна 20 йилдан кейин сув етишмайдиган ўлкаларда яшовчилар сони олти бараварга кўпайиши кутилмоқда.\n— Ҳозир Ер юзида сал кам икки ярим миллиард киши сув тозалаш қурилмалари ва дренаж тизими орзулигича қолаётган ўлкаларда яшаяпти.\n— Сифатли ичимлик суви етишмаслигидан жаҳонда йилига 10 миллион киши нобуд бўлаётир.\n— 1952 йили илк марта сотувда Тошкент маъданли суви пайдо бўлган.\n— Қудуқ суви дунёда энг кўп фойдали моддаларни ўзида жамлаган сув ҳисобланади. Инсон бундай аралашмани ўзи тайёрлай олмайди.\n— Дунёдаги энг қиммат сув Лос-Анжелесда сотилади. Бу сувнинг бир литри 90 доллар туради. Сувни кристаллар билан безатилган махсус идишларда сотишади. Ёшлар бу сувни асосан идишига қизиқиб сотиб олади.\n— Одам ҳаёти давомида тахминан 35 тонна сув ичади.\n— Югославияда Циркницкое деган кўл бор. Ёздан то қишгача кўлда сув бўлмайди. Баҳорда эса ичида балиғи билан яна пайдо бўлаверади.\n— Сув табиатда уч хил кўринишга эга. Яъни қаттиқ (муз), суюқ ва газ ҳолатида. Ер юзида экологик тоза сув атиги уч фоизни ташкил этади. У ҳам улкан музликлар таркибида бўлади.\n— Энг серсув маҳсулот бу тарвуздир. Унинг 93 фоиз қисми сувдан иборат.\n— Ер юзининг тахминан 70 фоиз қисми сув билан қопланган. Аммо бу сувнинг 1 фоизигина ичиш учун яроқли.\n— Жазоирда бир кўл бор. Шу кўлнинг сувига ручка ёки қаламни ботириб бемалол қоғозга ёзса бўлади. Бу ёзувни эса кейин умуман ўчириб бўлмайди.\n— Антарктидадаги бир кўлнинг суви денгиз сувига нисбатан 11 маротаба шўрроқ. Бу сув 50 даража совуқдагина музлаши мумкин.\n— Танамиздаги сув миқдори атиги 2 фоизга қисқарса, ақлий имкониятларимиз 20 фоизга қисқариб кетаркан.\n— Тиббиётчиларнинг айтишича, сув қон босимини туширишда ёрдам беради. Агар оёқ, қўл шишса, уларни йўқ қилиш учун иложи борича кўпроқ сув ичиш керак экан.\n— Мутахассисларнинг таъкидлашича, депрессиядан халос бўлиш, асабни тинчлантириш учун бир стакан сув ичиш кифоя қиларкан.\n— Дунёдаги ҳаёт учун энг хавфли сув Сицилияда мавжуд. Бу сув организмни заҳарлаб, ўлимга олиб борувчи кислотага эга.\n— Бир куб сантиметр денгиз суви таркибида 1,5 грамм оқсил ва яна кўплаб витаминлар бор.\nКатегория: Fikr va Mulohaza qiling | Просмотров: 30 | Добавил: Sherlaruz.CoM | Теги: #uznews, #news, #Yangiliklar, #xabarlar, #новости, #newsuz, #Yangilik, #ahborot, #habarlar | Рейтинг: 0.0/0


Ўзбекистон 15:21 / 22.02.2019 33289\nҚирғизистонлик депутат Умбетали Кидиралиевнинг бугун, 22 февраль куни, «Республика–Ата-Журт» фракцияси йиғилишида хабар беришича, Қирғизистон томонидан бериладиган сув бўйича Қозоғистон ва Ўзбекистон ўртасида баҳс бор.\n«Мамлакатларимиз ўртасида сув бериш борасида аниқ келишув мавжуд, бироқ бу мамлакатларнинг фикрича, биз кимгадир бошқасига қараганда кўпроқ сув беряпмиз. Бироқ, бу борада давлатларга бериладиган сув бўйича аниқ миқдорлар мавжуд», - дейди депутат.\nПарламентарийнинг хабар қилишича, мамлакатда ўзбошимчалик билан сув чиқариб юбориш ҳолатлари ҳам кузатиляпти.\n«Биз ушбу масалаларни ҳал қилишимиз керак, сабаби асосий ресурсларимизни сарфлаяпмиз», - дея ҳисоблайди У.Кидиралиев.\nДепутат Сагиндик Келдибаев Қозоғистон томонида сув омборларидан сув чиқариш бўйича нима сабабдан саволлар юзага келган бўлиши мумкинлиги билан қизиқди. Қайд этилишича, бу маҳаллий маҳсулотлар олиб кирилишига тақиқ қўйилишига сабаб бўлган.\nҚишлоқ хўжалиги, озиқ-овқат саноати ва мелиорация вазири Нурбек Мурашовнинг хабар беришича, сув секторида сувнинг етишмаслиги ҳам кузатилади.\n«Сув танқислиги 5 йилгача чўзилиши мумкин, бунинг натижасида сув омборларидаги сув миқдори сезиларли даражада камаяди», - деди вазир.\n23:28 / 19.05.2019 2079\n23:21 / 19.05.2019 7769


Кечиримлилик ва адолатлилик халқимизга хос фазилат — “Qoraqalpog'iston tongi” gazetasi\nКечиримлилик ва адолатлилик халқимизга хос фазилат\nДавлатимиз раҳбари ташаббуси билан амалга оширилган, “Меҳр” деб номланган хайрли иш бутун юртдошларимиз қалбини тўлқинлантирди. Дину – диёнатга содиқ халқимизни юксак инсоний фазилатлар эгаси эканлигидан яна бир бор ғурурлантирди.\nАдашганга тўғри йўл кўрсатиш, кечиримлилик ва меҳр-оқибатли бўлиш чиндан ҳам халқимизга хос амаллардандир.\nАлбатта, бугун юртимизнинг ҳар бир фуқароси, ёшларимиз ислом дини ривожига улкан ҳисса қўшган буюк ватандошларимиз – Имом Бухорий, Имом Термизий, Ҳаким Термизий, Абу Мансур Мотурудий, Абу Муин Насафий, Қаффол Шоший, Абдулхолиқ иждувоний, Нажмиддин Кубро, Бурҳониддин Марғиноний, Баҳоуддин Нақшбанд, Хўжа Аҳрор Валий каби юзлаб алломаларнинг ватандоши, издоши эканлигидан ҳақли равишда фахрланади.\nҚалбига яратган томонидан илоҳий илм нурлари ато этилган бу алломалар доимо авлодлар учун ёруғ йўл кўрсатиб турган. Боболаримиз ҳикматлари-ю, насиҳатларида, кўнгли ғамга тўлган инсонга шодлик улашиш, адашганга тўғри йўл кўрсатиш, алданганга тўғри фикр бериш, сабр-тоқат тилаш бот-бот тилга олинган.\nАдолатли бўлиш, адолатли қарор қабул қилиш, адашганни кечириш буюк соҳибқирон бобомиз Амир Темур тузукларида ҳам ўз ифодасини топган.\nПрезидентимизнинг адолатли қарор қабул қилиши натижасида 156 нафар фуқароларимиз Яқин Шарқдаги қуролли ҳаракатлар майдонидан она Ватанга қайтиб келиш бахтига муяссар бўлдилар. Кўрсатилаётган тиббий ва ижтимоий, психологик ёрдамлар эса уларнинг олис юртларда, мусофирчиликда юриб орттирган ғам-ҳасратларига малҳам бўлишига шубҳа йўқ.\nБугун ўз юртига қайтиб, унинг муқаддас тупроғига қадам босиш, ҳавосидан нафас олиш, бир ҳовуч сувидан лаззатланиш, меҳри дарё, қалби кенг инсонларнинг орасига кириб, эътибор ва иззат кўриш насиб қилган юртдошларимиз, эндиликда тўғрилик ва ҳалоллик йўлини танлаб, имкониятдан мамнун бўлиб, юрт тинчлиги, ватан тараққиёти учун ўз улушларини қўшишига чин дилдан ишонамиз.\nЎзбекистон «Адолат» СДП Қорақалпоғистон Республикаси Кенгаши раиси ўринбосари, Ўзбекистон Ёзувчилар уюшмаси аъзоси, шоир.


Effect.uz - Ўзбекистонда Бош вазир қабулхоналари тадбиркорлар мурожаатларини кўриб чиқяптими?\nЎзбекистонда Бош вазир қабулхоналари тадбиркорлар мурожаатларини кўриб чиқяптими?\nEffect.uzСиёсат20 Ноя, 2019 22:07\nУнга кўра, бош вазирнинг тадбиркорлар мурожаатларини кўриб чиқиш қабулхоналари ташкил этилмоқда.\n• тадбиркорлик субъектларини ҳамда хорижий инвесторларни, шу жумладан, видеоконференцалоқа воситасида қабул қилиш, шунингдек, сайёр қабуллар ўтказиш;\n• тадбиркорлик субъектларининг, шу жумладан, хорижий инвесторларнинг қонуний ҳуқуқлари ва манфаатларига риоя қилинишини таъминлаш;\n• тадбиркорликни ривожлантиришга тўсқинлик қилаётган муаммоли масалаларни кўриб чиқиш ва мавжуд бюрократик, шу жумладан, ер участкалари ва бинолар, банк кредитлари ажратиш, рухсат берувчи ҳужжатларни олиш ва бошқа масалалардаги тўсиқларни бартараф этиш;\n• тадбиркорликни ривожлантиришга ва чет эл инвестицияларини жалб этишга тўсқинлик қилаётган тизимли муаммоларни мониторинг қилиш, умумлаштириш ва таҳлил қилиш, шунингдек бу соҳадаги қонун ҳужжатларини такомиллаштириш бўйича таклифлар тайёрлаш;\n• тадбиркорларнинг муаммоларини ҳал этиш мақсадида уларни қабул қилиш, умумлаштириш, мониторинг олиб бориш ва назорат қилиш учун самарали платформа жорий этилишини назарда тутувчи “business.gov.uz” ягона интерактив портали фаолият кўрсатишини таъминлаш.\nҚорақалпоғистон Республикаси, вилоятлар ва Тошкент шаҳридаги, туманлар ва шаҳарлардаги Қабулхоналарни тегишли давлат хизматлари марказлари биноларида жойлаштириш назарда тутилмоқда.\n#Бош вазир қабулхоналари#Абдулла Арипов\nШавкат Мирзиёев ОАВ фаолиятига оид муҳим қарорни имзолади\nЎзбекистон Бош вазири ЎФА фаолиятини қониқарсиз деб …\nБош вазирнинг танқидига учраган "Севги …\nМирзиёев ва Путиннинг табрик сўзлари …\nБезори йигит Елизавета II нинг ётоқхонасига бостириб кирмоқчи бўлди\nНью-Йоркда 3 ёшли ўзбекистонлик ҳалок бўлди...\n6 Май, 2019 174 0\nФутболнинг янги қоидалари Ўзбекистонда ҳам амал қилади...\n22 Июл, 2019 147 0\nҚозоғистон Суриядан 171 нафар болани қайтарди...\n1 Июн, 2019 188 0\nСоғлиқни сақлаш вазирлигиНавоийшифокорҲасанбой ДусматовХесус Сервантес ВилльянуэвоЗинедин Зидан


"Биз сен биланмиз, Елена!" - BBC O'zbek\n"Биз сен биланмиз, Елена!"\n“Ўтюраклар Клуби” ташаббуси билан тошкентлик бир неча фаоллар руҳий шифохонада мажбуран даволанаётган таниқли ҳуқуқлари ҳимоячиси, “Ўзбекистон инсон ҳуқуқлари альянси” раҳбари Елена Урлаевани бориб кўрдилар.\n“Ўтюраклар Клуби” ташаббуси билан тошкентлик бир неча фаоллар руҳий шифохонада мажбуран даволанаётган таниқли ҳуқуқлари ҳимоячиси, “Ўзбекистон инсон ҳуқуқлари альянси” раҳбари Елена Урлаевани бориб кўрдилар. Руҳий шифохонадан фоторепортажни Би-би-сига "Ўтюраклар клуби" тақдим этган.\n"Еленани мана шу ерга жойладилар"\nЕленанинг онаси Вера Афанасьевна.\nФаолларнинг Елена Урлаева билан учрашишларига изн беришлари учун навбат кутишларига тўғри келди.\n"Еленани кўрармиканмиз", дейди Абдулла Тожибой ўғли.\nЗиёратчилар орасида Еленанинг онаси Вера Афанасьевна, шоиралар Гулчеҳра Нуруллаева, Дилором Исҳоқова, фотосуратчи Умида Ахмедова, ҳуқуқ фаоллари Абдулла Тожибой ўғли, Расулжон Тожибоев ва "Ўзбекистон Инсон ҳуқуқлари ҳимоячилари Альянси"нинг бошқа вакиллари бор эдилар.\nЕлена учун гулдасталар ва ширинликлар олинди.\nЕлена Урлаева ўзини яхши ҳис қилаётганини айтган: “Бугун жуда ҳам хурсандман, ўзимни яхши ҳис қилаяпман. Шундай оғир пайтда мени қўллаб-қувватлаётганларингиз учун барчангизга раҳмат”.\nЗиёратчиларнинг айтишларича, 11 апрель куни Елена Урлаева анча ўзига келиб қолган - у келган кишиларнинг барчасини таниб, уларга рисоладагидек муомала қилган.\nАммо учрашув узоқ давом этмаган. Еленанинг сафдошларидан бири уни суратга ола бошлаши билан шифохона ходимлари зиёратчиларнинг ҳаммасини ҳайдаб чиқаришган.\nЕлена Урлаеванинг аҳволидан хавотирланган фаоллар петиция эълон қилдилар.


20:28 / 08.01.2018\n3.01.2018 йилдаги ЎРҚ-456-сон Қонун билан парламент сўровини, сенатор ёки депутат сўровини кўриб чиқишда қонунбузарликлар учун маъмурий жавобгарлик жорий этилди. Бу ҳақда Norma.uz ёзмоқда.\nҚайд этилишича, бунинг учун МЖтКнинг 193-моддасига қўшимча киритилди. Мансабдор шахсларнинг парламент сўровини, сенатор ёки депутат сўровини кўриб чиқишдаги қуйидаги ғайриқонуний ҳаракатларига нисбатан жарима солинади:\n• сўровни кўриб чиқмасдан қолдириш;\n• сўровни кўриб чиқиш муддатларини узрли сабабларсиз бузиш;\n• сўров юзасидан била туриб нотўғри маълумотларни қасддан тақдим этиш.


Меҳнат муҳофазаси касаба уюшмалари эътиборида — Ishonch Gazetasi\nМеҳнат муҳофазаси касаба уюшмалари эътиборида\nНизомий номидаги Тошкент давлат педагогика университетида Чилонзор туманидаги корхона ва ташкилот раҳбарлари, меҳнат муҳофазаси хизмати ходимлари, бошланғич касаба уюшма ташкилотлари раислари учун семинар ўтказилмоқда.\nСеминарда Тошкент шаҳар ободонлаштириш бошқармаси тизимидаги ташкилотларда иш берувчи томонидан ходимларга соғлом ва хавфсиз меҳнат шароитларини яратиш борасида амалга оширилаётган ишлар ҳақида фикр билдирилди.\nТаъкидланишича, меҳнат муҳофазаси ойлиги доирасида ўтган ушбу тадбирда ободонлаштириш бошқармаси ходимлари фаолияти таҳлил қилинишига асосий сабаб – охирги 5 йиллик фаолият давомида рўй берган 117 бахтсиз ҳодисанинг 30 таси айнан шу соҳа ходимлари билан боғлиқ. Шундан 5 таси ўлим билан якун топгани эса масалага жиддий ёндашиш зарурлигини кўрсатмоқда.\nТадбирда соҳа ходимлари учун хавфсиз меҳнат шароитини яратиш мақсадида амалга оширилаетган ишларга эътибор қаратилди.\nМасъул ташкилотчи нимага масъул?\nРоссия ҳарбий академиясида Ўзбекистон учун махсус бурчак пайдо бўлди\nRadeon R9 290 4GB RVEGA12:33AM rmh8:01AM Windows GUI Miner – WinEth skgJune…


Фарғона водийсида эҳтимолий террор хуружларига қарши чоралар кучайтирилмоқда\n28 январ 2021, Тошкент вақти: 14:32\nКейинги ҳафталар ичида Ўзбекистон бўйлаб эҳтимолий террор хуружларига қарши чоралар кучайтрилгани кузатилмоқда\nАндижон шаҳрида 19 ноябрь куни Миллий хавфсизлик хизмати ва Ички ишлар вазирлиги томонидан аксил-террор машқи ўтказилди. Андижондан келган хабарларга кўра, пайшанба куни шаҳарда ўқ овозлари эшитилган, шаҳарнинг айрим йўллари тўсиб қўйилган. Ҳуқуқ-тартибот идораларидаги Озодлик манбаси аксил-террор машқлари ўтказилганини тасдиқлади. Айни пайтда, қўшни Фарғона вилоятида ҳам хавфсизлик чоралари кучайтирилгани, жумаладан фуқаролар паспортлари текширилаётгани ва чегарага яқин туманларда қўшимча постлар ўрнатилгани айтилмоқда. Кейинги ҳафталар ичида Ўзбекистон бўйлаб эҳтимолий террор хуружларига қарши чоралар кучайтрилгани кузатилмоқда.\nАндижон шаҳрида 19 ноябрь куни ўқ овозлари эшитилиб, айрим йўллар тўсиб қўйилгани тўғрисидаги хабарни Озодликнинг WhatsApp муштарийлари юборди.\n“Анджионда тинчликмикин? Бугун ўқ овозлари эшитилди. Йўлларни беркитиб қўйишган”, дея хавотирланиб ёзди муштариймиз.\nОзодликка маълум бўлишича, Фарғона водийсининг энг йирик шаҳри ҳисобланган Андижонда пайшанба куни куч ишлатар идораларининг қўшма машқлари ўтказилган. Андижон вилояти ҳуқуқ-тартибот идораларидаги Озодлик манбасининг билдиришича, аксил-террор машқларида Миллий хавфсизлик хизмати ва ички ишлар бошқармаси ходимлари иштирок этган.\n“Кеча (19 ноябрь куни-таҳр.) Андижонда Миллий хавфсизлик хизмати билан Ички ишлар бошқармаси ходимлари биргаликда ўқув машғулоти ўтказилди. Шунга шаҳарнинг айрим ҳудудлари тўсиб қўйилди. Фуқароларнинг хавотирланишига ҳожат йўқ. Аҳоли машғулот ўтказилиши тўғрисида олдиндан огоҳлантирилган. Машғулотни Миллий хавфсизлик хизмати ташкиллаштиргани боис, тафсилотларни ўша идорадан олишингиз мумкин”, деди Озодлик манбаси.\nМаълум бўлишича, тадбир Андижоннинг арйим ҳудудларинигина қамраб олган ва аксил-террор машқлари ўтказилганидан шаҳарликларнинг кўпчилиги бехабар қолган. Андижонлик ҳуқуқ фаоли Саиджаҳон Зайнобиддиновнинг айтишича, шаҳарда бир кун олдин машқ ўтказилганидан дарак берувчи ёки фуқаролар ташвишига сабаб бўлиши мумкин бўлган манзара жума куни кузатилмаган.\n- Одамлар буни билмайди-ю. Масалан, мен кеча кун бўйи Андижоннинг эски шаҳарида юрдим, унақа гап йўқ эди. Балки кечаси машқ ўтказилган бўлса, билмадим. Кундузи унақа гап йўқ эди. Мана бугун ҳам янги бозорга бордим, велосипедда шаҳарни ярмини босиб ўтдим. Ҳозир ҳам кўчада юрибман, ҳеч гап йўқ,- дейди андижонлик фаол.\nАйни пайтда қўшни Фарғона вилоятида ҳам хавфсизлик чораларини кучайтирилгани тўғрисида хабарлар келмоқда. Вилоят туманларининг биридан Озодликка қўнғироқ қилган суҳбатдошга кўра, ҳуқуқ-тартибот идоралари томонидан фуқаролар паспортларини текшириш амалиёти ўтказилмоқда.\n“Қишлоғимизда уйма-уй юриб, паспортлар текширилмоқда. Мен турадиган уйда пропискам бўлмагани учун жарима ёзиб, паспортимни олиб кетишди. Бу уйни сотиб олиб, кадастрдан рўйхатда ўтказмаганимиз учун прописка эски уйда қолган. Лекин мен ички ишлар ходимларига тушунтиришимга қарамасдан, ярим миллион сўмлик жарима ёзди. Битта менга эмас, маҳалладаги кўпчиликнинг ҳам паспортлари олиб қўйилди. Лекин паспорт текшириш фақат уйма-уй юриб ўтказилмаяпти, туман марказида ҳам кўчада одамларда шахсини тасдиқловчи ҳужжатларини сўрашяпти”, дейди фарғоналик суҳбатдош.\nФарғона шаҳрида истиқомат қилувчи ҳуқуқ фаоли Абдусалом Эргашев, кейинги ҳафталар ичида вилоят бўйлаб хавфсизлик чоралари кучайтирилгани кузатилаётгани айтади.\n- Бу олдин ҳам бор эди, лекин кейинги кунларда сал кучайгани сезиляпти. Милиция ходимлари кўзига таниш бўлмаган, озгина гумонлироқ кўринган ёки ўзини шубҳали тутган одамларнинг ёнига боришиб, паспортлари текширилаётганига кейинги кунларда кўзим тушиб турибди. Бундан ташқари чегарага яқин ҳудудлар, айниқса, Фрағона тумани маркази Водилга кираверишда қўшимча пост ўрнатилган. Бунга бир ҳафтача бўлиб қолди чамаси. Ўша постдан ўтаётган ҳар бир фуқародан паспорти сўралиб, кейин ўтказиляпти. Ёнида паспорти бўлмаганлар туман ички ишлар бўлимига олиб кетилиб, шахслари аниқланганидан кейин қўйиб юборилаётганини айтишяпти,- дейди фарғонгалик фаол.\nЎзбекистон бўйлаб кейинги ҳафталар давомида хавфсизлик чоралари кучайтирилгани кузатилмоқда.\nХусусан, ўтган бир ҳафта ичида Тошкент шаҳри ва вилоятида “Исломий давлат” экстремист гуруҳига алоқадорлик иддаолари билан 200дан ошиқ одам ҳибсга олингани тўғрисида Озодлик хабар қилди. Шу ой бошида Тошкент шаҳар ва вилоятида куч ишлатар идорлари кучайтирилган режимга ўтказилган эди.\nПайшанба куни Фарғона вилоятининг Қўқон шаҳрида институт талабаси ижтимоий тармоқларда экстремистик материалларни тарқатганлик айби билан ҳибсга олинди. Ўтган ойда Қўқонда ҳуқуқ-тартибот идоралари ўрта мактабнинг икки аёл ўқитувчисини “Исломий давлат” экстремист гуруҳи варақаларини тарқатганлик айби билан ҳибсга олгани тўғрисида Озодлик хабар қилган эди.\nТошкентда ҳарбийлар ва ички ишлар ходимлари казарма ҳолатига ўтказилди


БМТ тавсияларини бажаришда Миллий маълумотлар базасидан фойдаланиш йўлга қўйилмоқда - Darakchi\nБМТ тавсияларини бажаришда Миллий маълумотлар базасидан фойдаланиш йўлга қўйилмоқда\nСИЁСАТ 16.10.2020, 08:21\nМиллий маълумотлар базасининг БМТ устав ва шартнома органлари тавсиялари бажарилишига кўмаклашиш борасидаги имкониятлари тақдимотига бағишланган онлайн форум ташкил этилди.\nТақдимот Ўзбекистон Республикаси Олий Мажлиси Қонунчилик палатаси, Инсон ҳуқуқлари бўйича Ўзбекистон Республикаси Миллий маркази томонидан БМТнинг Инсон ҳуқуқлари бўйича Олий комиссари Бошқармаси ҳамда БМТТДнинг Ўзбекистондаги ваколатхонаси билан ҳамкорликдаги"Шартномавий органлар салоҳиятини мустаҳкамлаш дастури" доирасида ташкил этилди.\nЎзбекистон Республикаси Олий Мажлиси Қонунчилик палатаси Спикерининг биринчи ўринбосари, Инсон ҳуқуқлари бўйича Ўзбекистон Республикаси Миллий маркази директори Акмал Саидов, БМТ Тараққиёт дастурининг Ўзбекистондаги доимий вакили Матильда Димовска, БМТ Инсон ҳуқуқлари бўйича Олий комиссари Бошқармасининг Инсон ҳуқуқлари соҳасидаги шартномалар масалалари департаменти Қийноқларга қарши кураш бўлими бошлиғи Антти Коркеакиви, БМТ Инсон ҳуқуқлари бўйича Олий комиссари Бошқармасининг Марказий Осиёдаги минтақавий вакили Ришард Коменда тадбир иштирокчиларини қутладилар.\nБугунги кунда давлатлар инсон ҳуқуқлари соҳасидаги мажбуриятларини бажариш бўйича тавсияларга амал қилиш борасида халқаро ҳуқуқни ҳимоя қилувчи механизмлар билан тобора фаол ҳамкорлик қилмоқда, деди ўз чиқишида А.Саидов. Шу билан бирга, янгидан-янги шартномалар кучга киргани сари тавсияларнинг сони ва салмоғи ҳам жадал ортиб бормоқда. Бу, ўз навбатида, БМТ устав ва шартнома органлари тавсиялари бажарилишини назоратда ушлашни мураккаб жараёнга айлантиради.\nХусусан, ҳозирги вақтда Ўзбекистон Республикаси инсон ҳуқуқлари бўйича 80 дан ортиқ халқаро ҳужжатларга, жумладан Бирлашган Миллатлар Ташкилотининг 6 та асосий шартномаcи ва 4 та факультатив протоколига қўшилган.\nУшбу халқаро ҳужжатларнинг амалга оширилиши юзасидан БМТнинг Инсон ҳуқуқлари бўйича кенгаши ва шартномавий қўмиталарига 2008 йилдан то бугунги кунгача 38 та миллий ва даврий маърузалар тақдим этилган. Мамлакатимиз ушбу маърузаларнинг кўриб чиқилиши юзасидан БМТ шартномавий органларидан 1 минг 363 та тавсия ва хулосалар олган.\nБМТнинг инсон ҳуқуқлари бўйича механизмлари тавсиялари ижроси доирасида Ўзбекистон 2018 йил декабрида Маърузаларни тайёрлаш ва кейинги босқичдаги ишлар бўйича миллий механизмни таъсис этди. Бу борада Инсон ҳуқуқлари бўйича Ўзбекистон Республикаси Миллий марказига муайян ваколатлар берилди.\nШу асосда Миллий марказ БМТ Инсон ҳуқуқлари бўйича Олий комиссари Бошқармасининг Марказий Осиёдаги минтақавий ваколатхонаси ва БМТТД билан ҳамкорликда Тавсиялар бажарилишини кузатиб бориш миллий базасини ишлаб чиқди ҳамда амалиётга татбиқ этди.\nТавсиялар бажарилишини кузатиб бориш деганда, инсон ҳуқуқлари бўйича тавсияларни жамлаш, тартибга солиш ва тизимлаштириш, ижро учун масъулликни тақсимлаш, шунингдек ютуқ ва камчиликларни аниқлаш ҳамда мониторинг қилиш тушунилади.\nБу жараён, биринчи навбатда, масъул давлат органларига тавсиялар ижросини мувофиқлаштириш ва назорат қилиш имконини беради. Ушбу жараёнда ижро ҳокимияти институтлари билан бир қаторда, парламентлар, суд органлари, инсон ҳуқуқларини ҳимоя қилувчи миллий муассасалар ва фуқаролик жамияти ташкилотлари ҳам иштирок этади.\nҲозирги вақтда Миллий маълумотлар базасидан кенг кўламда фойдаланишни йўлга қўйиш режалаштирилмоқда. Бу билан унинг шаффофлиги янада ортади, айни йўналишда давлат органлари ва фуқаролик жамияти институтларининг ҳам салоҳияти кучаяди.


Ноқонуний фаолият ортидан мўмай даромадни кўзлаганлар қўлга олинди\n09:54 / 08.03.2017\nЎтган йилнинг февраль ойи охирларида Янгийўл туманидаги бозор ҳар доимгидек одамлар билан гавжум эди. Бу ерда кимдир яхши ниятда рўзғорига ул-бул харид қилишга, яна кимдир эса, ўзи етиштирган ёки тайёрлаган маҳсулотини сотишга келган, деб ёзади “Ҳуқуқ” газетаси.\nЯна қайсидир кимсалар бу ерда ноқонуний фаолият ортидан мўмай даромадни кўзлаб, изғиб юрибди. Мўмин Турдиев (исм-фамилиялар ўзгартирилган) нимадандир безовта бўлаётган ўрта ёшлардаги аёлни илғаб қолди. Уни қўлдан чиқармаслик кераклигини англаб, фурсатни бой бермай аёлга яқинлашди.\n- Синглим, нимадан безовтасиз? Балки, ёрдамим тегиб қолар...\n- Менга олти минг АҚШ доллари керак, - деди аёл.\n- Бу муаммони ечишда мен сизга ёрдам бераман, - деб Мўмин уни бир чеккага имлаб чақирди, сўнг телефонида ҳамтовоғи Фурқат Маллаев билан гаплашди. – Жўражон, бир синглимга анавидан керак бўлиб қолди, ёрдам қилиб юбормасанг бўлмайди.\nУлар кечки пайт кўришишга келишиб, хайрлашдилар. Шоҳиста айтилган жойга етиб келганида М.Турдиев телефонда гаплашган таниши Ф.Маллаев билан туришган экан. Ўша ернинг ўзида 6 минг АҚШ долларини аёлнинг қўлига тутқазган Мўмин ундан олган 39 млн. 600 минг миллий валюта қийматликларининг тахламларини санай бошлади ва хотиржам оҳангда тўғри, деб жилмайди.\nБироқ, улар воқеа жойини тарк эта олмадилар. М.Турдиев билан Ф.Маллаевнинг 6 минг АҚШ долларини ноқонуний айирбошлаш операцияси СВОЖЖДЛҚК департаментининг Янгийўл туман бўлими ходимлари томонидан “барбод” қилинди.\nЖиноят ишлари бўйича Янгийўл туман суди томонидан ҳар иккала судланувчига энг кам ойлик иш ҳақининг эллик баравари миқдорида жарима жазоси тайинланди.


Фенасал | medu.uz - Дорилар ҳақида маълумотлар ўзбек тилида\nHome Йўриқномалар Фенасал\nПрепаратнинг савдо номи: Фенасал\nЧикарилиш шакли: Кукун 0,25 г, 0,5 г, 1,0 г дан пакетчаларда.\nФармакотерапевтик гуруҳи: Гижжаларга қарши воситалар.\nПрепарат тасмасимон чувалчанглар (цестодлар): кенг тасмасимон, қорамол гижжаси ва пакана гижжа чувалчанглар юққанда антигельминт таъсир кўрсатади. Таъсир механизмида, препаратнинг оксидланиш-фосфорланишни сусайтириш, тасмасимон гижжаларни фалаж қилиш, шунингдек уларни парчаланишга олиб келувчи меъда-ичак йулларининг протеолитик ферментларига уларнинг чидамлилигини пасайтириш хусусияти асосий ролни ўйнайди.\nПрепарат ичга сувли суспензия кўринишида қабул қилинади.Сувли суспензияни тайёрлаш учун 0,25г ли 1 пакетчани ¼ стакан, 0,5 г ли ½ стакан, 1 г ли – 1 стакан илиқ сувда эритилади. Суткалик доза беморнинг ёшига боғлиқ (жадвал 1га қаранг).\nТениаринхоз ва дифиллоботриоз – даволаниш кунида осон ҳазм бўладиган суюқ ёки ярим суюқ овқатлар тавсия қилинади (қайнатма, суюқ бўтқалар, пюре, кисель, мева шарбатлари, ширин чой ва бошқ.). Препарат наҳорга ёки кечқурун енгил кечки овқатдан сўнг 3-4 соат ўтгач суткалик дозада бир марта қабул қилинади. Препаратни кўллашдан олдин 2 г натрий гидрокарбанати (озуқа содаси) буюрилади. 2 соатдан сўнг печенье ёки қуритилган нон билан бир стакан ширин чой ичилади. Сурги дори буюрилмайди.\nГименолепидоз – препаратнинг суткалик дозасини 4 та бир марталик дозаларга бўлинади ва ҳар 2 соатда (10, 12, 14 ва 16 да) қабул қилинади. Овқатни қабул қилишни 8, 13, ва 18 соатларда амалга оширилади. Шундай қилиб, 4 кун давомида буюрилади. 4 кундан кейин даволаш курси такрорланади. Назорат текширишларини даволаш тугаганидан сўнг 15 кун дан кейин ва кейинчалик ҳар ойда ўтказилади. Касаллик қайталанганида даволаш кўрсатилган схемада такрорланади. Назорат текширувларининг давомийлиги ўтказилган даволашдан кейин – 6 ой, оғир кечиши ҳолларида эса – 12 ойгача.\nТениозда – фенасалнинг суткалик дозасини наҳорга кабул килинади, 2 соатдан кейин эса–тузли сурги воситаларни қабул қилинади. 1 ойдан сўнг препаратни қабул қилиш такрорланади. Сурги воситалари буюрилмайди.\n2 ёшгача 0,5 г\n2 ёшдан 5 ёшгача 1,0 г\n5 ёшдан 12 ёшгача 1,5 г\n12 ёш ва ундан катталар 2,0-3,0 г\nМеъда яра касаллиги, жигар ёки буйраклар фаолиятини яққол бузилишлари, анемия, ҳомиладорлик, кексалик ёши, препаратга юқори сезувчанлик.\nҚуруқ жойда сақлансин.


Шавкат Мирзиёев: Асосий мақсад халқимизни рози қилиш, аҳолини, хотин-қизларни иш билан таъминлаш — Huquq\nHome / test / Шавкат Мирзиёев: Асосий мақсад халқимизни рози қилиш, аҳолини, хотин-қизларни иш билан таъминлаш\n29.03.2019\ttest 493\nВобкент туманида 136 мингдан зиёд аҳоли истиқомат қилади. Туманда ўтган йил бир қатор кичик бизнес субъектлари иш бошлади.\n“Ekvatorial chodak group” корхонаси шулардан бири. Корхонани ташкил этишда Ўзбекистон Республикаси Ташқи иқтисодий фаолият миллий банкининг 3 миллион доллар кредити ҳамда лойиҳа ташаббускорларининг 2 миллион доллар миқдоридаги маблағи сарфланди. Корхонанинг умумий ер майдони 3,5 гектар.\nКорхонага Япония, Италия, Туркия ва Хитойдан турли операцияларни бажара оладиган ва ишни конвейер асосида ташкил этиш имконини берадиган 500 дан зиёд замонавий тикув машинаси ҳамда бошқа тегишли дастгоҳлар ўртатилган. Йилига 1 миллион 500 минг донагача эркаклар жинси шимлари ишлаб чиқариш имконияти мавжуд. Айни кунда корхонада 500 нафарга яқин хотин-қиз меҳнат қилмоқда.\nКорхонада ишчиларнинг самарали меҳнат қилиши учун барча зарур шароитлар яратилган. Ошхона фаолияти ва олисдан қатнаб ишловчилар учун транспорт хизмати йўлга қўйилган.\nИшлаб чиқарилган маҳсулотларнинг таннархи кўп омилларга, жумладан, барча технологик жараёнлар корхонанинг ўзида бажарилишига ҳам бевосита боғлиқ. Бу борада корхонада кийим-кечакларни бўяш ва уларга қайта ишлов бериш цехи ташкил этилган. Қолаверса, цех вилоятдаги турдош корхоналарга шартнома асосида уларнинг маҳсулотларини бўяш ҳамда хизмат кўрсатиш ҳисобига, қўшимча фойдага эга бўлади. Яқинда иш бошлаган пойабзал ишлаб чиқариш цехи Италияда ишлаб чиқарилган энг замонавий технологик ускуналар билан жиҳозланган. У йилига бозорга 600 минг донагача маҳсулот етказиб беради. Лойиҳа қуввати тўла ўзлаштирилгач, ишчи-мутахассислар сони қарийб мингтага етади.\nАлбатта, корхонанинг истиқболи кўп жиҳатдан унинг экспорт салоҳиятига боғлиқ. Келгусида корхона маҳсулотларини Қозоғистон ва Россияга экспорт қилиш режалаштирилган.\nДавлатимиз раҳбари технологик жараёнлар билан танишиб, маҳсулотлар сифатини кўздан кечирди. Корхона ишчилари билан мулоқот қилди. Иқтисодий соҳадаги барча чора-тадбирлар, саъй-ҳаракатлардан мақсад халқимизни рози қилиш, аҳолини, хотин-қизларни иш билан таъминлаш эканини таъкидлади.


Xiaomi перископ камерали «Рафаэль» ва «да Винчи» смартфонларини тайёрлаяпти - Terabayt.Uz\n«Хитойча Apple» олд камераси корпус ичидан чиқувчи смартфон тайёрлаётгани ҳақида кўплаб хабарлар тарқалган. Энди эса шу мавзудаги янги маълумотлар ҳам пайдо бўлди.\nЎҚИНГ: «Жонли» фото: Xiaomi ходими камераси корпусдан чиқувчи, SD 855 чипли Redmi флагманини «сотиб қўйди»!\nXDA Developers ресурсининг хабар беришича, Xiaomi аллақачон перископ камерали камида иккита смартфон тайёрлашга киришган. Уларнинг кодли номи «Рафаэль» (Raphael) ҳамда «да Винчи» (Davinci) эканлиги ҳам аниқланган. Булар ўша, аввалги хабарларимизда Redmi Pro 2 ва Redmi 855 деб номланаётган моделлар бўлса ҳам ажабмас.\nМазкур иккала смартфон ҳам флагман моделлар бўлиши ва Qualcomm Snapdragon 855 процессорлари билан таъминланиши айтилган. Шунингдек, уларнинг селфи-камераси корпус ичидан чиқадиган бўлади. Тасвир аниқлиги камида Full HD+ форматли дисплейга эса дактилоскопик датчик ҳам интеграция қилинади.\nАйрим русумлардаги Xiaomi телефонларини эса 590 000 сўмдан бошланувчи нархларда Terashop.uz интернет-дўконимиздан сотиб олиш имкони бор.\nЎҚИНГ: РАСМИЙ РЎЙХАТ: Android 9’гача янгиланадиган ва янгиланган Xiaomi смартфонлари\n#Xiaomi #Xiaomi Redmi Pro 2 #андроид смартфон #смартфон камералари #янги технологиялар #Xiaomi Redmi 855


Мамлакатимиз аҳолисининг қарийб ярми – 17 миллиони хотин-қизлардир. Уларнинг манфаатларини таъминлаш, жамият ҳаётидаги ўрнини мустаҳкамлаш давлатимиз ижтимоий сиёсатининг муҳим йўналиши.\nОхирги тўрт йилда бу борада 2 та қонун, Президентнинг 6 та фармон ва қарори қабул қилинди. Биринчи марта Сенатда Хотин-қизлар ва гендер тенглиги масалалари бўйича қўмита ташкил этилди.\nБугунги кунда 1 минг 400 га яқин аёллар республика ва вилоятлар, 43 мингдан зиёди туман ва шаҳарлар даражасидаги раҳбарлик лавозимларида ишлаб келмоқда.\nҚизларнинг сифатли таълим олиши, касб эгаллаб, ишли бўлиши учун катта имкониятлар яратилган. Талабаларнинг 48 фоизини хотин-қизлар ташкил этмоқда. Ўтган йили йўлга қўйилган тизимга мувофиқ, 950 нафар ижтимоий ҳимояга муҳтож қиз олий таълим муассасаларига давлат гранти асосида ўқишга қабул қилинди.\nАёлларнинг тадбиркорлиги, ташаббуслари қўллаб-қувватланаяпти. Ўтган йили 585 мингга яқин хотин-қизларнинг бандлиги таъминланган, 36 мингдан ортиқ аёллар касб-ҳунарга ўқитилган.\nХотин-қизлар муаммоларини ўрганиш ва манзилли ҳал этиш мақсадида “аёллар дафтари” жорий этилди. Ушбу дафтарга, 9 та мезон асосида 433 минг нафар хотин-қиз киритилиб, электрон база шакллантирилди. Бугунги кунгача уларнинг 80 мингининг муаммолари ҳал этилган.\n– Энг оғир, мураккаб масалаларимиз аёллар бўйича. Халқимизнинг талаби ўсиб бораяпти. Биз шу талабларга муносиб шароит яратиб беришимиз керак. Буни чуқур ҳис қилмаган одам раҳбар бўлиб ишлолмайди, – деди Шавкат Мирзиёев.\nДавлатимиз раҳбари Олий Мажлисга Мурожаатномасида Республика Хотин-қизлар жамоатчилик кенгаши ташкил этиш таклифини билдирган эди.\nШу кунларда Сенат раиси Танзила Нарбаева бошчилигида ушбу кенгаш тузилди. Энди мазкур жамоатчилик кенгаши хотин-қизларнинг ижтимоий-сиёсий фаоллигини ошириш, тадбиркорлигини қўллаб-қувватлаш, билим ва касбий кўникмалар эгаллаб, муносиб иш топишларига кўмаклашиш, саломатлигини сақлаш, уй-жой масалаларини ҳал этиш борасида тизимли иш олиб бориши зарурлиги таъкидланди.\nҲокимлар ва сектор раҳбарларига “аёллар дафтари”га киритилган хотин-қизлар муаммоларини ҳал қилиш, тикувчилик, ҳунармандчилик, касаначилик, паррандачилик ва экин майдонларидан ер ажратиш орқали уларнинг бандлигини таъминлаш бўйича кўрсатмалар берилди.\nБандлик ва меҳнат муносабатлари вазирлиги, Савдо-саноат палатасига тадбиркор бўлиш истагини билдирган “аёллар дафтари”даги 70 мингга яқин хотин-қизларни бизнес ва меҳнат бозорида талаб юқори бўлган касбларга ўқитиш вазифаси топширилди.\nДавлатимиз раҳбари бу борада нодавлат ташкилотлар хотин-қизларга энг яқин кўмакчи бўлиб келаётганини, бундай муассасаларга жой ажратиб, грантлар бериш кераклигини таъкидлади.\n– Олий маълумотли бўлишни истаган, қобилияти, билими бор, лекин тақдир тақозоси билан орзусига эриша олмаган хотин-қизларни рағбатлантириш тизими жорий қилинади. Яъни, ота-онасининг биридан айрилган муҳтож қизлар, боқувчиси йўқ ёлғиз аёлларнинг шартнома тўлови ҳокимлик ва олий ўқув юрти ҳисобидан қоплаб берилади. Бу янги тизим. Илгари бундай қилолмасдик. Энди имконият бор, – деди Президент.